url: =Thumanna (Obedience) ~ T. Sawm Lian :: ZOMI DAILY\nposted on 30 April 2016 at 4:58 pm Lomkholna: Article, Sawmlian\nBucinlohna leitung a Khristian nuntakna-ah a kisam leh a poimawh mahmah Pasian thumanna ahi hi. Pasian thumang, Pasian thu banga nungta cih ciangin thu tampi om thei ding a, Pasian thu tawh kituak a nu leh pa, sia leh makaite thumanna zong kihel ding hi. Lai Siangtho sunga Khristiante nuntakzia ding a kigelh banga kalsuanna leh, Lai Siangtho sung a mihangsan paimasate leh Pasian in a teeltuam minam Israelte tangthu panin zong thumanna manphatna tampi muh theih leh sin theih om ding hi. Tuate laka khat, sehnel gam sunga Israel mite nuntakzia panin sin theih leh etteh theih ding pawlkhat om dingin lamen ka hih manin tuate kong luikhia hi.\nMeii leh meikhuam\nIsrael mite pen Izipt pan a paikhiat zawh uh kum nih khit ciang, sehnel gam sungah Pasian in meii (leh meipi) tawh a makaihna thu Gamlakvakna sungah kimu hi. Sehnel gam sungah Pasian in a mite a ompihna a lahkhiatna dingin meii zang zel hi. Gam 9:15-23 sunga kimu bangin, biakbuk (tabernacle) a kibawl khit uh ciangin tua mun pen meii in tuam a, nitak pan zingsang dong meikuang (fire) tawh kibangin biakbuk tungah om hi. Tua meii, a omna tung uh pan a paikhiat ciangin amau zong kalsuan khia uh a, meii a tat/kikhinloh ciangin amau zong giahphual satin tawlnga uh hi. Pasian in meii zangin Israel mite makaih hi. Khatvei leh meii pen biakbuk tungah ni tawmcik bek a om hun om a, khatvei leh zankhat bek omin, zingsang ciang kikhin a, Israelte in tua meii zui-in kalsuan uh hi. Sun ahi a, zan ahi zongin biakbuk tung panin meii a kilakkhiat hunhun pen amau zong a paikhiat hun ding uh hi pah hi.\nBuaihuai mahmah ding\nThumanna kici pen a nuam hi lo a, haksa mahmahin, ahi zongin manpha hi. Israel mite sehnel gam sung-a a nuntakzia uh panin zong kimu hi. Meii pai leh pailoh-ah amau zong a paikhiat ding leh paikhiatloh ding uh kinga ahih manin buaihuai mahmah ding hi. Mipi 20,00,000 kiim, sun in paikhia ding maw zan in paikhia ding, kha khat om ding maw, kum khat om ding? Bangmah a kithei lo a nuntakna uh pen baih ding hiam? A lup uh ciang zana paikhia thei dinga a kigin uh kul ding a, zing tho in nasep sawm leh uh zong kiginden kul ding hi. Huan bawl ding maw, tui bangzah tawi khol ding, naupangte vakmang kalin pai kul kha leh… ngaihsutna tampi tawh kiginkholh den kul ding hi.\nTua ci banga a nuam het lo ding Pasian makaihna tawh kalsuan uh a, thumanlohna hangin Pasian dan piakna in sehnel gamah kum sawmli sung bang a om uh hangin, tua mawhna hanga lametbei leh kuncip mai loin, Kanan gam a tun theihna ding un Pasian makaihna a zui kik diamdiamte suan le khakte Kanan gam tung uh hi.\nTuhun bang hi leh…\nTuhun in bel tua bang dana Pasian in a tuam vilvel a hong makaih ding bel uphuai lo hi. Ahi zongin tua hun lai in eite om hi leng phun bekbek tawh i hun i beisak kha diam? ‘Pasian thu hi, Pasian deihna hi’ cih thei napi in zong i phunphun diam? Pasian thu zui a, kiging den, ahih kei leh kiginloh lai a paikhiat vatvat pen cimtakin mun khatpeuh ah i tawlnga mai diam? Pasian thu leh makaihna sangin eima deihna liansak lua-in, i suan le khakte Kanan gam lut loin sehnel gamah i khang/minam i beisak nuamzaw mai diam? Makaite mawhsakin, nu leh pate demin, hong makaih dan uh leh a gamtat dan uh haihuai i sa diam?\nPawlpi kalsuanna khatpeuh ah, kalsuanna khatpeuh (a haihuai tawh a kibang phial zong), a nuam kei phial zong, Pasian deihdan makaihna ahih ding thupi a, kimakaihzia pen kimakaihna dinga Pasian in hong piak Lai Siangtho tawh a kituak hiam cih pen i ngaihsutden ding deihhuai hi. A nuam, a haksa lo bekbek deihna hangin pawlpi kalsuanna pen Pasian thu tawh a kituakloh hun bang om thei hi. Tua banah mipite mahmah zong, pawlpi kalsuanna pen Pasian thu tawh kituak napi ei deihna tawh a kibatloh manin kiphunphun thei hi. “Ka ngaihsutna pen Pasian thu tawh a kituak mah hiam? Ka pawlpi leh ka pawlpi mite, ka makaite ka muhdan zong a dik mah hiam?” cih pen ngaihsut ding thupi hi.\nThudik, thuman tawh thumang taka nuntak pen a gah om teitei a, limci hi. Tua mah bangin a hoih lo a gamtatna in zong gah nei a, limci lo hi. Israel mite in Pasian thu a manlohna uh hangin sehnel gam sungah kum sawmli vakvaiin, Izipt a piang Joshua leh Kaleb lo siah a sihkhit uh hangin, Pasian thu nial paisuak lo uh ahih manin a suan leh khakte uh Kanan gam tung veve uh hi. Thumang loin a siat gamtat nilohte suan le khakte pen beimang lel hi.\nMihing i hih manin khatvei leh khialin, mawhna-ah i kibual hun om hi. Ahi zongin, tua bang nuntakna pen ‘hoih lo hi, Pasian in deih lo hi,’ cih thei a, Pasian deihna a zong a, Amah a zuan mite pen leitunga ‘mi hamphate’ ahi uh hi. A gah pen amau tektek in zong a saan uh om ding a, a suan leh khakte in a saan zong om ding hi. Pawlpi sung khawngah zong, haksatna tampi thuak a, Pasian leh a pawlpi ading a gentheihna a thuak, a citak mahmahte pen Pasian in a gah a lohsak hun pen kimupah hi. Ahi zongin, thumanna pen thuakna leh supna tawh kigamla het lo hi!\nAhi zongin… Pilvanhuai\nPasian thu pen a thupipen leh a kisampen ahih manin gen leh pulak tampen hi a, kikhemna tamna pen zong ahi hi. Tuhun mah bangin, Jesu hun lai pekin zong upna paikhial leh Pasian thu tawh a kibang mahmah thu tampi om a, tuate lak panin pilvanhuai mahmah hi.\nMi pawlkhat in ‘… tua Pasian’ Kha Siangtho [no sunga om] na dahsak kei un’ (Eph 4:30) siksanin, amau utdan leh hoihsakdan, amau pumpi deihna leh kalsuanzia bek hoihsa-in, Pasian thu zul-ah Pasian minin na sem uh hi. Tua bang mite in thu a gen uh, ahih kei leh na khatpeuh a sep uh ciang mi a zawhnopna uh hangin Kha Siangtho dahsakloh ding thu lim gen mahmah thei uh hi. Tuate in thuzawh honpi khat nei-in, pawlpi khang mahmah leh mite in thugen siam a sak mahmahte khawng zong hi zawsop thei uh a, ahi zongin thudik leh Pasian thutak taktak hi lo thei hi (2 Pet 2:1-3).\nCihnopna-ah, Pasian thu pen thupi lua ahih manin kikhemna dingin zong zat baihpen, mi in zong um baihpen hi. Makaite thu man ding cih hangin Pasian thu tawh a kituak kei leh man ding cihna hi tuan lo hi. Mi pawlkhat in amau meetna ding hiam, gualzawhna ding hiam, thahatna ding hiamin makaite thu man ding hi, ci pongmawk thei uh a, tua hunah kha tuamtuam thu khawng zangin, ‘Kha Siangtho dahsak kei unla, ka gen bangin gamta-in, ka thu zui un’ zong ci thei uh hi. Tuate thu man pen Kha Siangtho lungdamsakna hi loin, dahsakna hizaw a, Lai Siangtho in, kha khempeuh um lo ding leh Pasian kiang pan hong pai taktak mah ahi hiam cih kantel (test) dingin hong hilh hi (1 John 4:1).\nKhristian nuntakna pen ukcipna gam Izipt pana a suakta Israelte nuntakna mah tawh kibang hi. A haksa mahmah Tuipi San kan khit ciangin zong gaal le sa bei loin, tui duh dangtakin haksatna tampi mah nawk toto-in Izipt gam a ngaih mahmah hun uh bang zong tam mahmah hi. Tua mah bangin Jesu sisan sungah mawhna tawh kisawp khit ciangin buaina, ze-etna, leh haksatna a bei pah ding hi zenzen lo hi. Khristian kici, mi piangthakte pen vantungmite mah banga siangtho leh paubanna om lo hi zenzen lo hi. Gal do ding, haksatna nawk ding, gimna thuak ding pianthak ma sangin tamzaw thei a, nidang a kiniamkhiat thei lote zong Jesu min hangin kiniamkhiat kul a, nidang a lauhnei lote zong Jesu hangin a gap lo leh a guallel a panhun om a, kha khempeuh sang lo dingin sittel a kisap hun leh nidang a thumang lote zong Jesu hangin thuman kisam hi. Tuate pen Pasian deihna ahih manin ama mite in sep/zuih ding hizaw hi.\nGam 9:23 sungah, “Topa’ thupiakna tawh amaute in giahphual sat uh a, Topa’ thupiakna mah tawh amaute dingkhia uh hi. Topa in Moses a thupiak bangin amaute in Topa thu mang uh hi” cih kimu a, thupi hi. Tung lam panin Pasian in Moses tungtawnin a thupiak zui diamdiam uh hi. Kamsang dang, mangmu thei tuamtuam, kamsang zuau thei tuamtuamte thu zui loin, a minam siatna ding, Pasian tawh a kizopna a siatlohna dingin Moses tungtawna thu omte mang uh hi. I pawlpi sungah zong, a ut peuh, a man peuh, a lawp vat khatpeuh, mu le mal nei meel lote thu peuh i zui kha hiam? Lai Siangtho, Pasian thu tawh a kituak leh kituakloh kantel lopi in Kha nasep, Kha Siangtho sawlna ciin i zuizui kha hiam? Kha Siangtho dahsak ding i lau luatna hangin Jesu pumpi (pawlpi) sung buaiin, Kha Siangtho taktak i dahsak kha zawsop hiam? Thumanlohna hangin a dahsak theih mah bangin, thumaan lo manna hangin zong Kha Siangtho dah thei veve hi. Lai Siangtho in Khris a kineikhem (Mat 24:5), kamsang kineihkhem (24:11; 2 Pet 2:1), mi’ inn a hawhsim khiankhianin thuhoih lo tawh mi a thuzawh sawm (2 Tim 3:6) om ding ahihna leh tuate thu zui/mang lo dingin hong hilhkhol khin hi.\nThumanna pen a nuam hi lo hi. Guallelhna tawh kibat hun om a, maizumna peuh tun thei zawsop hi. Ahi zongin, Khristian nuntakna pen kiniamkhiatna, hong makaih leh hong uk Pasian deihna banga nuntakna hizaw hi. Mihing lamah a haihuai hun om a, nuihsan, pampaih leh bawlsiatna thuak hun zong om thei hi. Ahi zongin tuate pen mihangsan pai masate leh Jesu mahmah in zong a thuak hi a, tuate tawh kipelh sawm a, bangmah seploh pen Khristiante nuntakzia ding hi lo hi. Bangbang i sem a, koikoi-ah i om zong, Pasian deihna kan a, Ama deihna banga thumang taka kalsuan ding pen a thupi pen ahi hi. Tua pen ‘nuntakna’ ahi hi. Sehnel gamah Isreal mite kiginkholhden a kisap mah bangin, a hun leh ni kihei lo, Jesu hong paikik Ni hunah Amah tawh a lungdamkhawm dingin Jesu in kigingden dingin hong vaikhak a (Mat 24:36ff), thumangte thaman pen vantunggam hi ding a, thumang lote ngah ding pen tawntung gimthuakna hi ding hi.\nPrevious: Communication na zatsiam hiam? ~ Khaibawi\nNext: Minam leh Gam a langpangte gimpiakna ~ Hau Za Cin


timestamp: atn

url: =26. Hong Naisak In | Draw Me Nearer ~ MUC\n26. Hong Naisak In | Draw Me Nearer\n26. Hong Naisak In\nFanny J. Crosby (1820-1915) William H. Doane (1831-1915)\nHih la phuaknu Fanny Crosby a la-aw phuakpa William Howard Doane-te’ inn-a a hawhna pana hong piangkhia la ahi hi. William Doane-te’ tenna Cincinnati, Ohio ah Fanny Crosby a hawhna pana hong piangkhia la ahi hi.\nWilliam H. Doane-te’ kianga hawh ding Fanny Crosby lawp gige den hi. A gamlum lua mahmah den New York City pan suakta ding cih thu bek hi sam lo a, Dr. Doane-te innkuan pen a khami mahmah, Pasian um mahmah-a, Pasian a it mahmah innkuan ahih manin Fanny Crosby in tua inn nuamsa ngiat hi.\nNitak khat, nitum kuanin Dr. Doane-te’ innmai innka ah tukhawm liiliai uh hi. Tua laitak a bawlpa Pasian bek in a zeptheih nitum kuan meiite in mel tuamtuam nei-in zepzep bangin hoih lua mahmah hi. Fanny Crosby pen kha khat leh a lang a phak-a kipan a mit in khua a muh loh hangin a pi’ gengenna tungtawnin nitum kuan mel tuamtuam tawh kizem meiite zong a mu ngei zel ahi hi. Ni zong damdam in tumsuk hiaihiai ta hi. Tua laitak-in Dr. Doane in tuabang hun cianga Pasian tawh i kinai theihna, nisim-a i kisapnate Pasain in hong sik hong guat dennate kuppih a, a thupipen Pasian, na khempeuh a piangsakpa eite’ Honpa hong suahna mahmah a lamdanna genin Pasian’ thu kikum uh hi. Tua banah, nisim-in Pasian lung kimsak ding bek i tup semsem ding cih thute kikumkum uh hi.\nThakhat-in, Fanny Crosby in Dr. Doane’ kiangah tua thute a gengen sungun a lungsim sungah la khat hong suak ahih manin laidal khat la pak a a gelhkhiatsak nadingin ngen hi. Gual khat khit gual khat, taang khat khit taang khat, tua khit teh a sakkik, khawl lo-in gen ngelhngelh a, a gen bangbang Dr. Doane in gelhkhia ngelhngelh hi. Fanny Crosby in gospel la ngaihpi khat a phuak khin hong hi ziau zel hi. A zingciangin Dr. Doane in a la-aw phuaka, a mal le a aw kituak lua mahmah hi Tua hang mah in Fanny in ama’ phuah late lakah a deihpen khat hong suak hi.\nHih la a phuaknu Fanny Crosby pen America gam Southeast, New York ah March 24, 1820 ni-in suak hi. Kha khat leh a lang (nipi kal 6) a phak ciangin a mitna a zatui kinuh khial a hih manin a mit taw-a, a khan tawntung mit khua mu lo-in om hi. A sih dongin New York City a St. John’s Methodist Episcopal Church ah pawlpi mi citak mahmah khat-in om den hi. A neutunga kipanin a pi in thu le la kici khempeuh ah pantah hi. New York School for the Blind kici mit khua mu lote’ sangah pilna sin hi. 1847 kum pan 1858 kum dong tua sang mah ah sangsia sem hi. 1958 kumin tua sanga mite’ zahtaak mahmah music sia Alexander Van Alstyne tawh kiteng uh hi.\nA neu tunga kipan in laphuah lam a vak hi a, ahi zongin leitung la pian vive hizaw hi. Church music lam-a minthang mahmah William B. Bradbury’ thuzawhna tungtawnin kum 40 a phaka kipan gospel lamal bek phuaka, ama’ genna ah “tua gam sunga a lungnuampen mi” hong suak hi. Fanny Crosby in la a phuah ciangin khukdin-in thungen-a Pasian’ makaihna zong masa lo peuhmah-in phuak ngei lo hi. A Laisiangtho sungah American lan (flag) khat tep liklek den se hi. Ama’ hun-a gospel laphuak minthang mahmah Ira D. Sankey, William H. Doane, John R. Sweney, George C. Stebbins, George F. Root, William J. Kirkpatrick, leh adang tuamtuamte tawh kithuah-in la tampi phuak hi. A khan sunga a laphuah pongpong 8,000 val hi, ci-in kiciamteh hi. February 12, 1915 ni, ama’ kum 95 a phak laitakin i Topa’ kiang hong zuatsan hi.\nFanny Crosby’ phuah late lakah hih la “Hong Naisak In” (Draw Me Nearer) banah, “Lungmuanna Thupha” (Blessed Assurance), “Amah Thei Ning” (My Savior First of All), “A Sia Ding Honkhia In” (Rescue the Perishing), “Lam Tawntung A Hong Paipih Hi” (All the Way My Savior Leads Me), “Pasian Min Pha Ta Hen” (To God Be the Glory) cih la ngaihte kihel hi.\nHih la-aw phuakpa William H. Doane pen America gam Preston, Connecticut ah February 3, 1832 ni-in suak hi. Mihau mahmah khat hi a, factory president khat ahi hi. Music a uk hangin nasep-a nei bel hi lo hi. Tua hun lai-a gospel musician minthang mahmah khat hi veve hi. A la-aw a phuah gospel la dawng 2,000 val hi. Tuate lakah “A Sia Ding Honkhia In” (Rescue the Perishing), “Hong Paisan Ke’n Migi Topa”(Pass Me Not Gentle Savior), “Nang A Hi’ng, Topa”(Draw Me Nearer), “Singlamteh Kiang”(Near the Cross), “Pasian’ Min Pha Ta Hen”(To God Be the Glory), “Zeisu Min Manpha Na La In” (Take the Name of Jesus) cihte kihel a, a tamzaw-in Fanny Crosby’ laphuahte a aw phuahsak denzaw hi


url: =ZRA Galkap 17 Kiman - TUNGZANG NEWS\nZRA Galkap 17 Kiman\nIndia gam, Manipur State sung a om Zomi Revolutional Army/Zomi Re-Unification Organization galhiam tawi ZRA- Zomi galkap 17 le annek tuidawn (Rations), galvan thauvui-thautang tampi tawh Churachanpur gam sung Singngat Police Station khut nuai a om, Lungthun khua ah June 23,2012 (5:30Pm) hunin India galkap 39th Assam Rifile te in man cih kiza hi. ZRA te in Manipur Kumpi le India kumpite tawh galvai kithukimna bawl ding le kizopna angahna ding a hanciam mahmah laitak un hih bangin kimatna le tuahsiatna tuak uh ahi hi.\nA kiman Zomi galkap ZRA te pen a nuai bangin min Sazian kipulak khia thei uh hi.\n1. Nenmuan@ Nicholas (Kum-34) Pa min (L) Jam Za Neng, Tenna - New Lamka;\n2. Mamang @ Lun Kho Mang Michael(Kum 28), Pa min Solet., Omna Jeling veng, Upper Lamka;\n3. Thianlal @ Jason (Kum 25), Pa min - Pa Tou Za Thang, Omna Leizangphai;\n4. Tum Ja Mang@Joseph (Kum 28), Pa min - Jang Kho Mang, Omna - Bukpi village,\n5. Dal Lian Mang@Carson (Kum 23), Pa min - Tual Go, Omna - New Lamka;\n6. Siam Khan Hau@Riche (Kum 30), Pa min - Tual Sum, Omna - New Lamka;\n7. Mei Ro Sang @ Arjan (Kum 21), Pa min - Lian Zo, Omna - Mimbung village, Mizoram,\n8. Phung So Lian @ Alvin (Kum 21), Pa min - H.Gin Muan Kham, Omna - Mualnuam village, CCPur;\n9. Lian Biak Muan @ Shalom,(Kum 24), Pa min - Kam Khen Pau, Omna - Tuina village, Singhat.\n10. Lian Ding Muan @ Dingmuan,(Kum 18), Pa min - Bou lian , Omna - Bungmual village, CCpur;\n11. Sut Khan Siam @Siama (Kum 21), Pa min - Khan Lian Pau, Omna - Kangkap village;\n12. Chin Muan Thang @ Perez (Kum 18), Pa min - Tum khum , Omna - Songtal village, Thanlon;\n13. Thianlahven @Johan (Kum 28), Pa min - Tou Za Thang, Omna - Khazang village, Thanlon;\n14. Gin Muan Lang @ Amitabh (Kum 18), Pa min - Pawtinmian, Omna- HQ Veng, CCpur;\n15. Kam Kho Sang @ Sunil (Kum 18), Pa min - Thangkhan Lal, Omna - Pearson village, CCPur;\n16. Pau Biak Lal @ Newman,(Kum 18), Pa min - Khanthang, Omna - New Lamka, CCpur.,\n17. Lian Sang Muan @Keisan (Kum 22), Pa min -Phung Lian Kham, Omna -Mualnuam village,CCpur.\nHih Zomi galkap Zomi Revolutional Army (ZRA) / Zomi Re-Unification Organization(ZRO) group te in India Kumpi le Manipur Kumpite tawh kikal galvai le Operation te ah thumantak theihpihna (Official Recognation) ngah nai lo uh cih kiza hi. Tua banah hih ZRA galkap 17 te pen Imphal Police Station ah kikhum uh a, India kumpi i thukhun Section F/R No 133(6) 2012 leh PS Section 400 IPC,25 (1-C), ahi Thau le a puakkham thei bomb / thauvui thautang galvan Section / 5 tawh kituakin, thukibawl cih kiza hi.\nBangbang ahi zongin hih bang a tuahsiatna tawh akiman Zomi Salpha nam galkapte khempeuh a manlang in hong suahtakna ding le India kumpi tawh kikal akisam vai tuamtuamte a lemtheih mengmengna ding Zomi khempeuh in thungetna tawh phawk ciat ni. Zomi le Zogam ading khua-ul, sisan, lungsim pumpi le lutang a pia ngam Nam galkapte Topan na kem ta hen.\nSource; Imphal Free Press


url: =UNHCR: Zomi gambeelte vai akikhel thute tawh kisai in zaksakna :: ZOMI DAILY\nposted on 7 May 2019 at 2:18 pm Lomkholna: Malaysia, News, Refugee, Zomi\nZogam khanglam ah galvai buaina hong nasia semsem ahih manin Zomi gambeelte humbitna piak zomlai ding cih UNHCR panin khensat khin uh ahi hi. Gambeel ahih na uh UNHCR in kizom suaksak ding hi.\nTua tawh kizui in UN card/laidal piakna lam pan (Registration) leh Gambeel hihna khensatna (RSD) lampan kikkhelna pawlkhat om hi. Gambeel hihna khensatna (RSD) leh Gambeel hi maw, hilo cih theihsakna (result) a ngakte thu pawl khat ki khel tawh kizui in hun kisot to behsuak hi. Tua hih manin a kisam bangin UNHCR panin hong kizasak kik ding hi.\nGambeelte leh Gambeel siaute koi pan hong pai uh hiam cih kibulphuh masa lo in, gambeel leh galtai ahihna, amaute thu teng akiciamtehte pha takin etkikna kibawl hi. Tua etkikna te tawh kizui in thu om bang hong kizasak ding hi.\nGambeel siaute hita leh Gambeelte te in August 1, 2018 pan March 14, 2019 hun sung Option teelna tawh kisai in a teel kha te, tua ateelna uh ki ngaihsut sak nawnlo ding in gambeel mi khat in hong ki ciaptehsak ta ding aa, gambeel mi khat in hong kisang ding hi. Cihnopna in ah:-\nAugust 1, 2018 pan march 14, 2019 kikal a sitteelna sungah a kihel khalo Malaysia ah om gambeel mite ading in UNHCR card Renew ding in hongpai ciang in atungah ki gensa dan mah in ki hingsak suak ding hi.\nAugust 1, 2018 pan march 14, 2019 kikal a sittelna sungah a kihelkha gambeel mite lak ah option 1 ahi Dec 31, 2019 ni a card a si dingte zong pen UNHCR nasepzia dungzui in Gambeel hihna Card kipia kik ding hi.\nAugust 1, 2018 pan March 14, 2019 kikal a sittelna sungah kihel a, Option 2 ahi laidal a ngah gambeelte tungah Gambeel hihna Card hingsak kik (Tettantoo) hun ciang kipia kik ding hi.\nHih atung aa, thu tawh kisai in card hingsak kik (tettantoo) kha nailo na hihvua leh zong UNHCR zum pan card tettan a beimaa in card tettantoo ni ding phone tawh hong zasak kik ding uh hi. UNHCR zumpan phone hong ki sap/ho kei leh UNHCR zum ah card a hing hun bei nailo pi in nongpai loh ding uh kongzasak uh hi.\nPhone numbat a khelte in UNHCR zum ah zaksak ding hi aa, zasak dan ding a nuai aa bang ahi hi.\nHih phone numbat 011-172 25222 ah lai khak ding\nLai na khak ciang in anuai aa hong ki lak bang in a baanbaan in ki bang sitset in khak ding ahi hi.\nGelh dan ding: PHONE<halding>UN numbat<halding>UN maannuai aa numbat<halding>phone numbat thak Gentehna: PHONE 791-13C12345791 791-12345678 01212345678\nNa khak khit ciang in hong ki dawng kik ding aa, “ni 7 sung in na phone numbat thak piak hong ki alui tawh hongki khelsak kik ding hi” cihlai mikang lai tawh na ngah ding hi.\nHih phone numbat in lai bek saang thei ding hi.\nHehpihna tawh na phone numbat na khek vua leh na phone numbat thak bek hong khak un. Adang vai tuamtuamte hong khak kei un. Adang nong khak vua leh hong ki simsaklo ding aa, hong ki etsaklo ding hi.\nUNHCR zumah na pai kik ding hun pen a ki khel a om zenzen leh UNHCR pan in phone tawh ahi zong in phone pan lai tawh ahi zong in thu hong zasak ding uh hi.\nCommunity Messaging on Change In Processing For Chins\nIn response to the worsening security situation in southern Chin State in Myanmar, UNHCR, the UN Refugee Agency, has affirmed that Chin refugees may still have ongoing international protection needs. As a result, UNHCR will be maintaining their refugee status.\nPlease be advised that the registration and refugee status determination procedures are in the process of being amended to ensure that the change is acted on. For this reason, the refugee status determination interview appointments and results appointments scheduled for Chin asylum-seekers will be temporarily delayed until further notice to ensure that all adjustments are made appropriately. UNHCR will share further information on this with you in the near future.\nUNHCR is currently reviewing all processes relating to registration, refugee status determination and documentation for all asylum-seekers and refugees regardless of their country of origin. Information will be provided as the review progresses.\nAll individuals holding documents as asylum seekers or as recognised refugees, regardless of the previous policy and options that they may have chosen between 1 August 2018 to 14 March 2019, will have their refugee documents renewed, this means:\nAll individuals who have not undergone the individual review process in the period 1 August 2018 to 14 March 2019 and are scheduled to approach UNHCR for a refugee card renewal appointment, will have their refugee cards renewed following the procedure applicable to all recognised refugees in Malaysia.\nAll individuals who have undergone the review process in the period 1 August 2018 to 14 March 2019, and chose the refugee card with a validity until 31 December 2019, will be re-issued with UNHCR refugee card following the same procedure for all recognised refugees in Malaysia.\nAll individuals who have undergone the review process in the period 1 August 2018 to 14 March 2019 and were issued with Refugee Paper Certificates will be re-issued with UNHCR refugee cards following the same procedure for all recognised refugees in Malaysia.\nIf not already done, you will be contacted and given an appointment to come to the office before the expiry of your card or refugee paper certificate for the purpose of renewing the card or receiving a refugee card under the three categories explained above. Please do not approach UNHCR without having been contacted by UNHCR first for an appointment.\nPlease keep UNHCR informed of changes to your contact details through the following steps:\nPlease send an SMS to 0111 7225 222\nPlease enter the following information in the SMS exactly following this sequence:\nKey in PHONE<space>Case Number<space>Individual Registration Number<space>New Phone Number\nFor example: PHONE 791-13C12345 791-12345678 0121234678\nYou will receive an SMS confirming that your new contact details have been updated successfully within 7 days.\nThis mobile number will only receive SMS.\nPlease only send updated contact details and your registration number. All other information that is sent will not be saved nor read.\nIf there are changes to your appointment dates, UNHCR will inform you by phone or SMS.\nPrevious: Russia gamsung Moscow khuapi ah vanlengkhat tuahsiat in mi 41 in sihlawh\nNext: Australia Parliament House Hall ah lungdam kohna nei


url: =Galati 3 | Siantongluan.net\nGalati 3 |\nGalati mihaite aw, singlamteh tungah Jesuh Khrih a sihna thu teltakin na theihsa uh ahih manin kua khemsa-in hici thei mawk na hi uh hiam?\nThukham na zuihna hangun Pasian Kha Siangtho ngah na hi uh hiam, ahih kei leh lungdamna thu za-in na upna hang uh hizaw ahi hiam?\nPasian Kha Siangtho tawh na patkhit uh ciangin nomau thatanghat thu tawh khup a sawm ding zahin hici hai lawmlawm na hi uh hiam?\nA beisa huna na tuahsa uh thute khempeuh a mawkna suakkhin zen ding ahi hiam? Tawmkhat beek phattuamna hong pia thei tei dingin ka um hi.\nNote in Thukham na zuihna hangun Pasian in Kha Siangtho hong pia-in na lamdang hong bawl ahi hiam, ahih kei leh lungdamna thu za-in na upna hang uh hizaw ahi hiam?\nAbraham tunga thupiang ngaihsun dih un. Lai Siangtho in, "Abraham in Pasian um a, tua a upna hangin Pasian in amah tawh a kipawlthei dingin mihoihin a sang hi," na ci hi.\nTua ahih manin Abraham suanlekhak a man taktak i cihte pen upna a nei mite ahihna thu na theihding uh ahi hi.\nJew mite mah bangin Gentail mite in zong a upna uh hangin amah tawh a kipawlthei dingin Pasian in a bawlna ding thu, Lai Siangtho in na ma theih hi. Tua ahih manin Lai Siangtho in Abraham tungah Lungdamna Thuthak na ma hilhkhol a, "Pasian in leitung mi khempeuh thupha a piakna dingin nangmah hong zang ding hi," na ci hi.\nAbraham in a up manin Pasian in thupha a piak mah bangin Pasian a um midang khempeuh in zong thupha a ngah ahi uh hi.\nHih thu tawh kisai-in Lai Siangtho in, "Thukham laibu sunga kigelh khempeuh a vekpi-in a zuikhin tawntung lote in Pasian samsiatna thuak hi," ci ahih manin Thukham a suangte pen samsiatna a ngah mite ahi uh hi.\nTu-in Lai Siangtho in, "Upna hangin Pasian tawh a kipawlthei mite bek nungta ding hi," na ci ahih manin Thukham hangin kuamah in Pasian tawh kipawl theihna a ngahlohna thu teltakin hong kilang hi.\nLai Siangtho in, "Thukham deih bangin a gamta zote nungta ding hi," na ci ahih manin Thukham zuihna leh upna thu na kimemat khalo hi.\nLai Siangtho in, "Sing tungah a kikhai mi peuhmah Pasian samsiat mi ahi hi," na ci ahih manin eite-a dingin Khrih in samsiatna a thuak manin Thukham zuihlahna hangin samsiatna panin eite a hong tankhia ahi hi.\nKhrih in eite a hong tatna pen, eite in i upna hangin Pasian in a hong ciam Kha Siangtho ngahin, Pasian in Abraham tungah a ciam thuphate zong, Jesuh Khrih hangin Gentail mite tungah a kipiak theihna ding a deihna ahi hi.\nKhrih sungah sanggamte aw, i theihtheih ngei gentehna khat ka hong zang ding hi. Mi nih in thu khatpeuhah thukimna nei-in letmat a thuhkhit uh ciangin kuamah in tua thukimna nungphiat theilo, zong behlap theilo hi.\nTu-in Pasian in Abraham leh ama suanpa tungah thuciamna nei hi. Lai Siangtho sungah a kigelhna-ah, mi tampi a cihnopna ahi, "Na suan leh na khakte," cih kammal na zanglo a, mi khat bek ahi Khrih a cihnopna-in, "Na suanpa," ci-in na gen hi.\nTu-in ka hong gennop thu in: Pasian in Abraham tawh thuciamna bawl a, tua a thuciamna peksat sawmlo hi. Tua ahih manin tua thuciamna a kibawlzawh kum zali leh kum sawmthum khit ciangin a kinung piak Thukham in tua thuciamna peksatin phiat theilo ding hi.\nPasian hong piakkhong pen Thukham zuihna hang tawh a kingah hi mawk leh piakding hong ciamna hangin a kingah hi nawnlo ding hi. Ahi zongin Pasian in Abraham tungah letsong a piakna pen a thuciamnasa tawh kizui-in a piak ahi hi.\nTua ahih leh Thukham bangin a kimang ding ahi hiam? Khialhna cih bang ahi hiam, cih a kitheihna dingin thuciamna banah hong kipiathuah hi a, thuciam a kipiakna, Abraham suanpa hun ciangdong bek a kimang dingin a kingaihsun ahi hi. Mihingte tungah Thukham hong kipiak lai-in vantung mi hong kisawlsawn a, mihing ahi Moses tungah hong kipiasawn hi.\nAhi zongin Pasian in Abraham tungah thuciamna a bawl laitakin kuamah sawlsawn neiloin amah bek in a piak ahi hi.\nTua ahih leh Thukham leh Pasian thuciamnate a kilehngat ahi uh hiam? Hi hetlo hi. Mihingte tungah hong kipia Thukham in nuntakna taktak hong pia thei hi leh tua Thukham zuihna hangin mi khempeuh in Pasian tawh kipawl theihna ngah ding uh hi.\nAhi zongin Jesuh Khrih a um mite tungah a upna hangun Pasian thuciam a kipiak theihna dingin Lai Siangtho in, "Mawhna khutnuai-ah leitung mi khempeuh a om hi," na ci hi.\nTua ahih manin upna thu hong tunma hun sungteng, upna thu a kilahkhiat ding ngakna-in Thukham in eite a hong hencip phot ahi hi.\nTua hi a, i upna hangin Pasian tawh kipawl theihna i ngahna dingin Khrih a hong pai hun ciangdong, Thukham in eite a hong uk ahi hi.\nTu-in ahih leh upna hun hita ahih manin Thukham in eite hong uk thei nawnlo hi.\nKhrih Jesuh tawh na kipawl manun note khempeuh Pasian tate na suahtheihna uh pen na upna hang uh ahi hi.\nKhrih sungah a kiphum note in Khrih pianzia a nei khinta na hi uh hi.\nTua ahih manin Jew mi leh Gentail mi, sila leh sila a hilo, numei leh pasal cih bangin kideidanna om nawnlo a, note khempeuh Khrih tawh na kipawlna hangun pawlkhat hi-in, a kibangkim na hi uh hi.\nKhrih tawh na kipawl nak uh leh Abraham suante na hita uh a, Pasian hong khap thute a ngah ding na hi uh hi.\nTedim Lai Siangtho / Laibu: Galati 3


url: =KUMPI HOIH (GOOD GOVERNANCE). A gelh : NK. Nangtawng - Laibu Saal\nHome > Thuluui/Articles > KUMPI HOIH (GOOD GOVERNANCE). A gelh : NK. Nangtawng\nKUMPI HOIH (GOOD GOVERNANCE). A gelh : NK. Nangtawng\nKUMPI HOIH (GOOD GOVERNANCE)\nA gelh : NK. Nangtawng\nGood governance a minthanna pen World Bank leh IMF te in developing countries ah huhna leh sumleitawi(loan) a piak ding ciangin a gam ki ukna a hoih hi dinghi, ci hi. Good governance leh development paikhawm ahimanin development literature ah kitam muh ta hi. A tung lamin efficiency of the market and the government kici a, tu in good governance in huam zaw hi.\nGood Governance cih pen thuneihna,vaihawmna leh sepna cihna ahihi.\n1.Vaihawmna hoih- kimu suak/kimu pailet (transparent),\n2. ngawhna, mawhsak theihna, mawhpuakna (accountable),\n3. mipi lakah kihelna (participation),\n4. kimuang tek a sepkhopna (interdependence),\n5.kisam te lungduai tak sem (responsive and flexible),\n6. maban sep zom sawmna leh ngimna (continuity),\n7. leitang, gamlak leh Lui leh guamte kepbitna (sustainable),\n9. Hihdan thak, bawldanthak, nathak zong siam (innovative)\n10. Nasep siam (efficient)-planning, administration, etc\n11. Ne gu (corruption) lo ding,\n11. thukhun hoih tak nei (rule of law)” cihte ahihi.\n“Good governance pen participatory development, human rights, democratization, the rule of law, effective state institutions, transparency, accountability, corruption control, devolution” zong ci uhhi.\nKumpi hoih neih na dingin mi khempeuh tungah kinga hi. Tua dingin election and system hoih kisam ma sa hi.\nDemocratic gam ah makai kiteel ma sa pen hi. Kiteelna a sianthona dingin election code of conduct neih phot kul hi. Mipi in mikhat thupitna (the importance of one person) theih kul hi. Engine zang set te a siam sa(expert)mi khat in len leh deih nana ah kizang thei a, a siam lo khat in zang leh supna tampi piang hi. Tua mah bangin Administrative system zong mi hoih khut ah a om leh gam sung nuam hi. Makai hoihloh na mun ah mipi pen mi gen hak leh nungzui siamlo kilawh hi. Tua mihoih te pen dynamic, committed leader leh visionary siam mi hi ding a, mipi in ih teel ahih mah bangin nasep pihpah ding hihang.\n(2) System leh policy\nKumpi hoih neihna dingin kimakaih kivai puak dan (system) hoih neih kul hi. System hoih in common feature nei pah hi. System bawl hoih pen structure hi a, system leh structure khen tuam theih hilo hi. Myanmar constitution in system te a san/zat kul hi. Constitution in a phal nak leh system te a function ding makai MP hoih kisam pah hi. Tua system te :\n(3) Politician te\nDemocratic political system-ah politiciante kisam mahmah ding a, a zaw diak in ruling party thupi mahmah dinghi.\n(a) Patriotism: Politician leader te pen gam leh minam' nu leh pa ahimanin in itna a nei mi hiding hi.\n(b) Political will: Kumpi hoih ding a lunggulh mahmah kul hi. Thuneihna leh nasep theihna pen mimal deih sepna bek in kizang giap thei zel a, kumpi hoih a lunggulh (political will) nei leh kumpi hoih kinei ding a, ama gamsung hoih ding a sep nak leh kulhpi muan huai sung a teng khuapi tawh ikibang dinghi.\n(c) Competency: “Will leh vision” kumpi hoih leh vision tampi ihneih hangin a tangtun na ding in a paidan thei, mi kipumpiak zo, mi hangsan, nasep siam mahmah ahih kul hi. Tu hun ah mi tungtuang mahmah(competent) a hih kei leh buaihuai in nawngkai(vaisah) mahmah hi.\n(d) Public confidence: Makai khat pen mipi in a muan mahmah ding kisam hi. Hih bangin muanhuaina, hihzo ding ci a kipum muan gawpna(confidence) pen ki mawk piak(present) theihte pawl hi lo in makai te in sem khiat kul, thalawh tawm kul hi.\n(4) Kumpi nasem te :\nKumpi nasem te pen Politician te mapi ding, kumpi paidan/ki makaih dan a theih uh kul a, politician te in na hoih a sepna ding un policy hoih te atak tak in a sep khiat ding uh ahihi. Nek guk na te ah kitel mahmah tuak uhhi.\n(a) Law and Order: Political leader te in gam thukhun om bangin na a sep ding uh ahihi. Kumpi nasem te zong tua bangmah ahihi. Mimal huatna tawh thusia kibawl/ki mawkgup tuam, cinglo pi khong a za khan gawp in a cing pipi khia suk gawp cih bangin a thuneihna zanglo ding a, gam thukhun om bangin law and order zang dinghi. Law and order zangte thumanlo leh mittaw sak zel na pen sum ihkipiak leh a sum lak khak zel uh ahihi. Nek guk (corruption) kipat ma sak na pen Law and order te hi nuam mahmah hi.\n(b) Efficiency: Amau na tek siamtak a sem dingin lamet ahihi. Kumpi nasem khat in a nasep lai sem nuam mello, siamlo, semtheilo in khasum bek deih cih te in gam khantohna ding dal hi. Efficiency promote dingte pen mi cihtak leh mi muanhuai mahmah hiding hi.\n(c) Working Culture: Gam khanto te ah nasem te in nakpi tak in nasem uh a, khasum zong hoih pah hi. Kumpi hoih theihna dingin mipi in nakpi tak in nasep ding ahihi.\n(d) Employee: Kumpi nasem te pen gam leh minam a ding a nasem ding a kumpi cial(employee) ahi uhhi. Tua ahimanin a cial kumpi te leh a kicialna thu ahang(accountable) mipi thei sak in mipi in zong theih sawm ding ahihi. Meltheih, lawmta leh sumpia zo te khong bek deihsak tuamlo ding a, mipi a dingin lungsim hoih takin nasem ding uhhi.\n(5) Mipi theih ding:\nMipi pen kumpi bawlte hizaw ahiman in kumpi neite hizaw hihang. A hihang in Zomi te naupang lai/ngeklai ihih man in ihmawh puakna leh ihamphatna dingte(Responbility) te ki thei pha lo hi.\n(a) Feeling of Ownership: Western countries-ah khualzin te in a gam uh pen ih gam hi “my country” ci tek uhhi. Zogam ah bel kei aa hi, cih lungsim kipua/kinei lua lo hi.\nJohn F. Kennedy in, “America in bang phattuam hong pia tam cih ngaihsun lo in, America a ding bang a kapia theih hiam cih ngaihsun zaw in" ci hi. Prof. Abdul Kalam, former President of India in “Nation first, individual second” ci hi.\n(b) Self-sufficiency: Zomi te haksatna lianpi pen in ih kingakna ding (dependence) district, state khatna leng neilo a, gum gawtak a, ih om pen ahihi. Tu laitak Zomi zum(office) pai na nai pen myone zum bek ahihi. Myone tung a thunei pen district(Falam) hi in district tung a thunei pen state(Chin) ahihi. Chin state sung ah district 3 om a, Zomi te in khat zong nei nailo hi. Kumpi pan sum(budget) hong pai leh zong state ah district ah kihawm suksuk a, myone hong tun ciangin Zomi te a ding a kicing omlo in mundang panin nekzonna kicing (sef-sufficiency) omtuan lo hi. Tua pen Zomi te zawnna, cimawhna leh Zogam ah ten noploh na bulpi ahihi.\n(c) Ignited Mind for Change: Leitung pen manlang takin kilamdang in khangto mahmah hi cih ih theih hang in Zogam ah muh ding leh khantohna gen ding omlo hi. Bangci a pha hiam cih genkhawm leng Kawl zang, Yangon, Malaysia, USA lam a pai leh pem ding hilel ki ci a, Zogam ah ten tak kisa lo mai hi.\n"Change" cih mammal pen Zomi te in Zogam sung a dingin akisapna gen khop ding leh sepkhiat ding pen haksa sa mahmah lai hi. Minam thupha bek kigen in gam thupha leh thukhun kigen nailo hi. Change bawl dingin mipi te leh minam makai te in a lamdang khanlawhna neih phot kul hi.\nSwedish Economist, Noble Prize winner, Gunnar in “Lei pen mipi lungsim ah na bawl masak kei leh lei bawl kei zaw in", ci hi. Mipi lam inlah theilo, a thei sunsun ten gen leh lah makaite hawmthawh ci, makai ten lah tua bang a gente in sem pah vevua ki ci giap in kimawk dawndawn hang a, khanlawhna lianpi Zomi te sungah hong tunphot ding a kisam mahmah ahihi.\n(d) Obedience: Makai hoih pen mipi bawl hi leuleu hi. Zomi te kipuahphat ding tampi om hi. Mipi in tangmi ding a ihteel te ih gam thukhun hoih tak tawh muanhuai tak in hong makaih ding uh a, mipi in zong ih muan a ih teel makai te thu mang ding hihang.\nKumpi hoih, makai hoih, mipi hoih ihih nak leh tenna ding a gamhoih/gam nuam hiding hihang.\nfrom: N.K NANG TONG <nknangtong10@gmail.com>\ndate: Mon, Sep 12, 2016 at 9:49 PM\nsubject: [Zomi Daily] KUMPI HOIH (GOOD GOVERNANCE)\nItem Reviewed: KUMPI HOIH (GOOD GOVERNANCE). A gelh : NK. Nangtawng Description: Rating: 5 Reviewed By: Cinpu Zomi


url: =July 4, 2020 | Liberia Ading Sanginn khat LIBERIA ~ MUC\nJuly 4, 2020 | Liberia Ading Sanginn khat LIBERIA\nAdmin 9:47:00 PM Articles, MISSION NEWS\nLiberia Ading Sanginn khat\nLIBERIA, July 4\nB. Darlington Teah, 59\nDarlington Teah in Khristian pawlpi khat sung pan khangkhia hi. Hih pawlpi ah a pa in deacon sem-in a nu in cinate dingin thungetsak den hi. A nu in pawlpi adingin kipai khia mahmah mah nupi khat hi. Ahi zongin a pa bel tua bang hi khol lo hi. Darlington kum 7 a phaklai-in a pa in misi khinte biakna khat tawh kipawl hi. A tapa zong member dingin zawn hi.\n“ Ta aw, na pu leh i piankhiatna i pu i pate in hih kipawlna sungah na om uh hi,. Ka sih khit ciangin nang zong ei munah na na om kul ding hi,” ci-in a tapa hanthawn hi. Ahi zongin Darlington in tua sungah va kihel ding lunglut lo hi. Hih kipawlna sung a lut mite in Liberia gam mual tung khat misi khinte biakna nei uh hi. A pa un tua mualtungah biakna pia dingin nai 4 sung bang khe tawh pai kul hi. Lokhawh khaici tuh hun ciangin a pa un, “ pute pite aw, tuni-in ka lo nasep uh kipan nuam ta ung, ka lo khawhna uh thupha hong pia inla, kum hoih hong hisak in, ci-in thungen-in biakna pia hi. A nu in naupaai-in a om ciangin a pa un thungen-in, “ pa-te pute aw, ka tanu uh in naupaai hi’ ci-in thupha ngen hi. Khua sungah natna hong tun ciangin thungen leuleu-in, “ Aw, pute pate aw natna hong tung ahih manin kong pai hi. Damna hong pia un,’ ci-in thungen hi.\nTua bangin thungen-in biakpiakna a neih ciangin aksa leh buh tawh biakpiakna pia hi. Aksa leh an pen kuang sung khatah koih-in, tuate nusia-in inn ciah hi. A pai kik ciangin an leh aksa-teng beimangin kuang bek om mu hi. Tua bang ciangin a pu, a pate un a an piakte na ne-in a thunget pia hi, ci-in lungdam mahmah hi. Darlington in hih pupa biakna zuih ding leh zuihnop loh ama deihtel theihna om lo hi. Ahi zongin a nu in sawlsawl taleh ama’n nial veve hi. . A pa in mualtungah pai-in biakpiakna a va neih ciangin a nu in Darlington pen mun dangah paipih hi. A nu in a pasal tungah, “ Amah pen Khristian upna zui ding ka deih hi,” ci-in gen hi. Darlington in Sunday School kahden hi. Ahi zongin Lai Siangtho theihtelna nei lo hi. A neulai-in Seventh-day Adventist thugensia khat in a khua uah Pasian thugenna khat nei-in, ni sagih Sabbath a zak thute phawk thei lai hi. Darlington in Lai Siangtho a sim ciangin\nSabbath thu a sim khak masak pen hi-in, a pastor tungah Sabbath maw, Sunday maw, koi zaw in Pasian deihna tawh kituak hiam, ci dong thei zel hi. Tua Sunday pastor pa in Sunday ni hi, cih pen Lai Siangtho siksan ding bangmah thei lo hi.\n“ Ka ta aw, ni 7 ni pen Sabbath hi. Sunday ni a Pasian i biak ahihleh Jesuh in sihna pan a thawhkikna i phawk nading hi,” ci-in pastor in dawngkik hi. Darlington in Lai Siangtho gen bangbang zui nuam hi. Tua hangin Adventist pawlpi-ah kituiphum hi. Tua bangin a tapa in tui a kiphum ciangin a pa in zadah hi. Bang hang hiam cihleh a tapa in pupa biakna nusia ding hong suak hi. A nu ahihleh a tapa kituiphumna hangin lungdam hi.\nDarlington in pastor hi nuam hi. Tua dingin thungen tawntung hi. Liberia gamah Adventist sanginn om lo ahih manin Ghanna ahih keileh Nigeria gamah a kah kul hi.\nSangkah nadingin sum om lo cih thei ahih manin a sangsap ding sum thalawh-in nasep hahkat mahmah hi. Tua kawmkal-ah tualgal tungin, 1990 inah gam makai kiteelpi-ah mee kuang lui hi. Mipi in deih mawh lo ahih manin Member of Parliament khatin telcing ngah hi. Gamdangah Lai Siangtho sangkah dingin ka pai zawh keileh zong ka gam a khangnote in Lai Siangtho a sin theih nading uh sanginn khat kipan khia ding cih ngimna nei hi.\nKum khat khit ciangin Liberia khuapi Monrovia ah Adventist University of West Africa, ci-in university khat phuan khia hi. Parliament ah a tut zawh kum 6 khit ciangin a nasep nusia-in Lai Siangtho sin dingin Adventist\nUniversity of West Africa ah sangkah hi. Tu-in Darlington in pastor khat hi-in, South-East Liberia Mission ah president hi.\nTu quarter leitungbup Sabbath 13na sumpi in Buchanna khua-ah Sanginn lam nading kipuak ding hi. MUC in Sawbua sanginn adingin kipuak ding hi.


url: =Jubilee Report | zcfdelhi\nSilver Jubilee Brief Reports\nZomi Chirstian Fellowship, Delhi, kum 25 a cinna 27th February 2007 in Free Church, Parliament Street,\nNew Delhi ah thupitakin lawpna neih a hi. Hih Silver Jubilee lawpna programme zingsang lam 10:30 in kipan a nitak 5:00 p.m. in programme ki zo hi. Evan T.K. Lian leh Mrs. Grace Neihsial ten programme makai hihna siamtak leh nuamtak in ong laksak uhi.\n“To God be the Glory” (Psalms 29:2) thupi a zang in Pasian kiangah kipahna tawh hih hun nuamtak in zang ahi hi. Praise and Worship team te makaihna in mipi paikhawmten Pasian Phatna nuamtak in neih ziah ziah khit ciangin, Rev.G.K. Joshua, Pastor, ZCF in Jubilee honna thumna nei in, Makai masa te, Advisor , Pastor tuam tuam te leh tulel a fellowship tuam tuam makai 25 ten Jubilee dak 25 vei khetna leh meivak 25 vakna nei in hun pat ahi. Tua khitin Jubilee slogan Upa N. Thang za Khen makaih na tawh Pasian thupha ngetna leh Jubilee tungtawn a suahtakna lakna hun mipi in kiko zuazua in awng ziah ziah uh hi. Hih Jubilee tungtawn ah suahtakna leh nopna, kithutuahna leh damna te ong omna ding in mipi te Pasian minin thupha ki pe ziah ziah hi.\nVaidawnna leh ZCF, Delhi, hong kiphuh khiat zia leh Pasian in ZCF a makaih zia ZCF Chairman, Mr. G. Swan Za Lian in genna nei hi. Aman a gena a, Pasian makaihna kia bek tawh kum 25 mel kimu thei ahihmanin, Pasian thupi na teng teng I Pia hi, ci hi. A gen toh zelna ah , hih fellowship tungtawn in mi 8 full-time a ding kipia uh a, tulel in missionary mi 5 ki vak hi ci hi. Member 400 val pha in, Pasian hehpihna tawh hih Fellowship in mailam nawt to zel ahihmanin, Pasian a muanhuai dan gen pi in nei hi. Hih Fellowship a pat in Fellowship dang dang 7/8 inn tuan khia in, tu in Mother Church suakta hi. ZCF in Zo Pau tuam tuam a Pasian bia in phat ahihmanin, Fellowship dang te tawh a kibat lohna khat ahi hi zong ci hi.\nZCF, Delhi, a kiphutkhiat nung a kipan hih ni tan a ana phamsa te phawk gige Mr. Khakhai Zou, Vice Chairman makaihna tawh neih ahi. Makai/member a na phamsa te Pu.N. Gouzagin,Ex-MP, Pu Thangkhanpau Guite(Advisor),Dr. Hempao Lhungdim(Chairman) Rev. Khup Za Go(Pastor), Mrs. Mary Simte Bajaj(Executive Member), Tg. Kaizalian(Member), Tg.Thangkhanlian(Member), Tg. Kap Do Nang te ahi uhi. Amaute itna leh phawk tawntungna in minute khat daidide in mipi in hun zang hi.\nDelhi a Church/Fellowship tuam tuam om te, EBC, EOC, NTBC, Gangte Christian Fellowship, Kuki Worship Service, Vaiphei Christian Fellowship, Hmar Christian Fellowship, Manipur Christian Fellowship, Church of Christ etc in hih jubilee a uap banuah amau lapawl hoihtak tak tak hong sa in, Jubilee nuam sak mah mah uhi. Tua banah ZCF Calcutta, ZCF Guwahati a pat in hih Jubilee lawpna ong uap thei uh hi. Lapawl ngaih nop mah mah ZCF Choir, Hmar Christian Fellowship, Vikaspuri Prayer Cell, Evangelical Baptist Convention Church, Vaiphei Christian Fellowship, Kuki Worship Service, Manipur Christian Fellowship ten Pasian phatna in siam tak in sa chiat banah, la siam tak tak Lia-le-Tang, Lianpi, Chochong, Seasonal Winds, David & Thianching, Care and Concern Ministry, The Jewels, Ms. Florence leh a dang dang ten zong Pasian phatna la ngaih tak tak sa uh hi. Tua kia hilo in Recitation Tg. Go Sawm leh Lia Liannu a pat in ngaih khiat in om hi. Lia Liannu Psalm 119 pumpi gen a hihmanin, Zo Khuak computer nei na hihmanin, Pasian in thupha tampi ong pia sem sem hen ciin Upa Thang Za Khen kiko khe zua zua hi. Lia leh Tang ten Jubilee a ding a la phuah giat uh sa in lam tawh hong lak uhi. Hih Jubilee a ding in la thak thum kiphuak a, Rev. G.K. Joshua in a phuah “Halleluiah” cih ZCF Choir in sa uhi. A dang la kiphuak te pen, Vikaspuri Zomi Prayer Cell leh Lia leh Tang te sak ahi hi.\nZCF, Delhi, in Missionary tulel in nga support a, tua te lakah ah 3 a kihel uh a, amauten zong Mission Field Report na nei uh hi. Pastor K.C. Thomas in Punjab Nission Field Report pia a, Evan Totong in Delhi Mission Field Report piakna nei hi. Pasian gama ding a a sepna thu uh, zak ciangin, mipi ong tha thosak mah mah hi. Mission Board in Missionary love-gift Rs.1000/- ciat piakkhiatna zong nei uh hi.\nHih hun in, Pu V. Dongzathang, IRS (Retd.), Founder Chairman in thugen na nei hi. Tua banah, Rev. Patrick Motilal, Pastor, Free Church, Pu K. Kipgen, IAS(Rtd.), Rev. Raja Singh, IEM, Dr H.T. Sangliana, M.P. (Lok Sabha) leh a dang dang ten zong thugenna neih ban uah Jubilee Greetings mun tuam tuam a pat in tampi muh in om hi.\nSilver Jubilee Souvenir Board in Souvenir “Rock of Ages” cih honna Pu Dongzathang, IRS (Retd.), Founder Chairman, in nei hi. Tua Souvenir sungah thu hoih tampi kigelh ahihmanin, a lei kha khempeuh in manpha sa uhi. Tua banah, ZCF makai a ana pang kha sa te leh ulian zantakhuai tak tak a uap te Mementos piakna zong neih ahi hi.\nHih Silver Jubilee ni in, ana phamsa “Rev. Khup Za Go one time Memorial Award on Outstanding Christian Leadrship and Service” piakna zong nei ahi hi. Hih award pen Rev. Dino L. Touthang, Executive Director, EFICOR & Chairman Unau Joint Christian Fellowship, Delhi kiangah Rev. G.K. Joshua in piak khiatna nei hi. Tua hun sung in Mrs. Khup Za Go leh a tate zong ong ding khia in mipi mai ah ong om ciangun, mipi paikhawmte nakngekna sak in, mit san liap luap in tampi om uhi. Hih Award kipe pen Citation, Memento leh Rs.5000/- ahi hi.\nKhalam annkuang luina Rev. (Dr.) J.M. Paupu, General Secretary, CBCNEI, in nei a, Jeremiah 29:4-14 pansanin Delhi a Zomite Pasian in hong koihna hang pen ginglote lakah Pasian zong a ama deih dan a khosa ding in, ih omna khotang te ettawn tak hi a Pasian thutak hinkhiat pih ding ahi ci in mipi te hanthawtna nei hi. Mipi paikhawmte tou mah mah ahihmanin, Pasian deihbanga om ding hanciamna tawh lungsim bawl in mipi ten sang mah mah uhi.\nLungdam thu puakna Pa Haulienkap, Jt. Secretary in siamtak in ong gen hi. Hih Jubilee a ding tawh kisai a, thu leh la, thumna, sum leh pai hiin deihsak na ong khak teng teng kiangah lungdamthu genseng loh a puak banah, Pasian thupi na a pia hi.\nHun khakna dingin mipi in”Topa Hoih hi, Topa Lian HI” cih sa zua zua in hun sa lo takin Jubilee khakna thuma Rev. Khamkhanchin, Pastor,EBC in nei hi. Tua khit in angkuang luina nei in nuamtak in Zomi Christian Fellowship, Delhi, Silver Jubilee lawpna zou ahi hi. Jubilee lawp sung a ong pai Zo suante leh a dang dang te mi 1000 bang hiding a tuat ahi hi. Hih sung mah a ut dan dan a dawn theih ding in Coffee/Tea/Soup sung nitum in Hindustan Lever a pat in kimu hi. Jubilee programme video coverage hoihtak in kibawl in hawm khiat theihpah ding lam et ahi hi.\nTopa’n thupi na, pahtawina teng teng tang ta hen Amen!!


url: =Thu 27 Jun 2013 | 320| KELLYCHI\n9jabaze Dbanj - naijaloaded Dbanj - Trance Wikis Dbanj - Trance wikibaze Dbanj - wikipedia Dbanj - Trance wiki Dbanj - Trance notjustok Dbanj - Trance ft naijaextra Dbanj - Trance ft Naeto jambaze Naeto C Wapbaze wapbaze.com ft Naeto C wapbase wapbase.org Dbanj - wapbom Dbanj - Trance muviza Latest movie film Dbanj - Trance ft today Dbanj - Trance ft Naeto yesterday Naeto C this week this month ft Naeto C last month Dbanj - last week Dbanj - Trance Notjustok this year Dbanj - Trance ft Tooxclusive Dbanj - Trance ft Naeto 2016 Naeto C 2017 ft Naeto C 2018 wapbaze.com.ng com.ng\nDownload free Dbanj - Trance ft Naeto C by Dbanj - by Dbanj - Trance by Dbanj - Trance ft by Dbanj - Trance ft Naeto by Naeto C by ft Naeto C DOWNLOAD FILE HERE Related Files Download Dbanj - Trance ft Naeto CDbanj - Trance ft Naeto C Download Ikechukwu ft Naeto C - WhyIkechukwu ft Naeto C - Why Download Naeto C - Owu No Dey TouchNaeto C - Owu No Dey Touch Download VIDEO: Naeto C on The JuiceVIDEO: Naeto C on The Juice Download Naeto C - Owu No Dey Touch ft ReminisceNaeto C - Owu No Dey Touch ft Reminisce Download VIDEO: Naeto C - Helele ft. FlavourVIDEO: Naeto C - Helele ft. Flavour Download Naeto C - Ati De (Prod. By Maleek Berry)Naeto C - Ati De (Prod. By Maleek Berry)


url: =Written by ZONET Awards & Recognition\tSaturday, 07 January 2012 17:39 Nominatiion for ZONET Awards & Recognition 2011\nKum 2011 ki nusia khinta a, kumthak 2012 sung ah Zomite khantohna ding in lametna lianpi kinei hi. Kumthak ong musak Pasian tung ah lungdam ih ko khawm hi. Tua mah bang in a beisa kum 2011 sung in, ih ciapteh ding a kilawm thu pawlkhat ih phawk ding hoih kisa hi. 2009 kum a kipan, kum sim in Zomi International Network (ZONET) pan in, lai ngelhsiam leh etteh takcingte pahtawina ki nei hi. Mipi deihsakna tawh (1) ZONET Writer of the Year leh (2) ZONET Reporter of the Year pahtawi na ki pia hi.\nKum 2011 a kipan in, ZONET Person of the Year pahtawina behlap to ding hoih kisa hi. Tua hi in, Zomi sung pan in, pahtawi ding a kilawm kitauk na sakte nong zaksak kik ding uh deih in, theihsakna leh ngetna kong nei uh hi.\nA nuai a weblink pan in nomination kipia thei hi. January 11, 2012 ma in nomination ong bawl mengmeng in.\nLast Updated ( Saturday, 07 January 2012 17:53 )\nZoNet Writer & Reporter of the Year 2009


url: =ZAM Thupuak :: 08 March 2015 :: ZOMI DAILY\nposted on 7 March 2015 at 2:18 pm Lomkholna: News, Newsletter, Refugee, ZAM, Zomi\n2006kum khit zawh UHNCR Malaysia in a nasia pen min khumna nei in FY14 tawh USA ah mi 9000 lengsak khin banah 2006 kum khit ciangin 51,000 val lengsak khin uh hi. 2014 kum March ciangciang ciaptehna ah Malaysia UNHCR in mi 143,435 kem lai uh a, teng lakah 92.8 % pen Kawlgammi hi uh hi. Tua lo a cianlai 10,365 teng pen Afghanistan, Somalia, Iraq leh Sri Lanka gam teng pan Asylum Seekers leh Refugees kigawm a hi uh hi.\nMalaysia gam pen 1951 Convention sungah a kihel loh uh hangin amau gam sungah te a omsak gam thupi khat ahihi.\nPriority 1 (P-1) Mimal thu tawh kisai a kuldiak man a gam thumnatun theihna P1 Program sungah a lut kha te.\nPriority 2 (P-2) A hon in a thu tawh kisai a P2 Program tawh gamthumna tun theihna .\nPriority 3 (P-3) Gam thumna tungsa te’n innkuan pihte uh a sap theihna, gam khat ah innkuan a kigawm khopkik theihna. Source : Proposed refugee admissions for Fiscal Year 2015\nEast Asia pan USA in 2015 ading lakding zah\nPriority 1 (P-1) tawh mi 1,800\nPriority 2 (P-2) tawh mi 11,000\nPriority 3 (P-3) tawh mi 200\nVekpi gawm 13,000\nUSA in abeisa kumte lakzah leh tukum lakding zah Refugee Admission in FY 2013 and FY 2014 Proposed Refugee Admissions by Region for FY 2015\nRegion FY 2013\nArrivals FY 2014\nCeiling FY 2013\nAfrica 15,980 15,000 15,800 17,000\nEast Asia 16,537 14,000 14,500 13,000\nEurope and Central Asia 580 1,000 900 1,000\nLatin America/Caribbean 4,439 5,000 4,300 4,000\nNear East/South Asia 32,389 33,000 34,000 33,000\nRegional Subtotal 69,925 68,000 68,000 68,000\nUnallocated Reserve 2,000 2,000\nTotal 69,925 70,000 69,500 70,000\nMalaysia ah Zomi Nam Ni siim phei – II\nZomi Nam Ni zatna mun ka tun khit uh, Zomi pihte tawh ka kimuh ziaizuai khit uh ciangin bel zan nitak a nawhsa a ka tai hehu khawng uh, gamgi lutna dinga immigration office thupi sa lua a maan zaih kha – palikte in ka phone uh hong matsak sawma ka maan… Read more >>>\n⦁ Vai Khan Cing (Tuithang)Camp a omFebruary in UN ah a vai kipuak sak.\n⦁ No Sian Muang (Anlun) Semenyih Camp om 25 February in UN ah a vai kipuak sak.\n⦁ Khai Pi (Dimzang) Semenyih Camp a om 25 February in UN ah a vai kipuak sak.\n⦁ Lian Khan Cin (Nguasing) KLIA Camp a om 25 February in UN ah avai kipuak sak.\n⦁ Tual Khup (Kapteel) KLIA Camp a om 3 March in UN ah a vai kipuak sak.\n⦁ Lang Sawm Dal (Lailo) 3 March in palikte khut sungpa’n kibuaipih hi.\n⦁ Gin Do Kham (Lailo), Thang Ko Sian (Lailo) leh Kap Deih Piang (Lailo) 3 March in Bukit Jalil Camp ah ki buaipih.\nPa Kam Khan Mung leh Nu Cing Za Dim te tapa neih sun Thang Sian Khai (Kawl Dimzang) Depot Immigration\nLangkap Camp panin adamloh ciangin zato puak in zato panin March 3, 2015 ni-in hong nusiatna hangin anusiat nu le pa, zi le ta meltheih u le nau, khua le tui tawh kibangin ZAM zumpi pan dahpihna kong pulak uh hi.\nHih tungtang ah ZAM panin lung hihmawh pihna tawh ZAM nasem Thaa Mung, khua makai Tuangpi leh Sia James Pau Gin Lian te in a vai teng kancian dingin na van theipah uh hi.\nA luang vui theihna dingin Kawlgam tanzung ah thu kizasak pah a, tanzung pan a kisam teng hongpuak un ci a hih manin misi pa matpongten leh innkuan lai a ki vaikhak laitak hi.\nIDEAS Academy ki hongta ding\nIDEAS Academy sangah na lutnop leh tulaitak min a lak laitak uh ahihi. Tukum May kha sungah sang kipan kik ding uh ahihmanin nang zong na lunggulh leh mi 24 a laakna ding lak vuah nang zong kihel sawm hamtang in. Alunggulh peuhmah Manglai leh Mathematics tawh Minute 45 sung tuak hong en phot ding uh a, thei hong sak a hong san zawh uh leh nang pen mi 24 lakah a kihel zo ding bek na hihi.\nAmun : HELP College,\n6th, 1 Jalan Metro Pudu 2,\nFraser Business Park, 55200 KL.\n(LRT Chan Sow Lin kiang)\nAhun : March 12 (Thursday) 10am\nMarch 14 (Saturday) 10am pan kipan ding.\nKum ciangtan leh deihdan : 12–18\n(Hithei leh 12 leh 15 kikaal). Mangkam siam ding, Numbat tuat thei ding.\nPuak ding van kisam teng : Pen ahih leh Pencil pua hamtang ding. Laiphiatkikna (Eraser) zong pua ding. Na nulehpa phone number or na sangam naihuai te phone number pia ding. Refugee na hih leh na UN Card mangngilh lo ding.\nThei ding thu khat : Hih Entry test sunga lut lakah sangnaupang pawlkhat kisam tuamin Interview kibawlpih kik dinga, tua khit ciang bekin mi 24 ki tengkhia pan ding hi. Alunglut peuh in <info@ideasacademy.org.my> or 017 442 0912 na hopih un.\nHealing Crusade om ding\nKawlgam, Leipi Baptist Church a Evangelist a sem Sia James Pau Gin Lian ii Makaihna tawh Healing Crusade kibawl ding ahih manin, damlo, lungneu thanem, Khalam ah zawngkhal a kisa khempeuh i paitek dingin kong zasak uh hi.\nSpeaker : Rev. Daniel Hurt (USA)\nOrganizer : Evan. James Pau Gin Lian\nPraise & Worship : Sia Piak Lian\nGuest Singer : Niang Ngaih\nMusic : KTV Band\nAhun : 8:00PM-10:00 PM\nAni : 8-10 March 2015\nAmun : River of Life Sanctuary\nWisma RLS, No.5\nKL pan Bus U7 te zui leng, Bus stand tawpna gei lian hipah hi. Bus kivaihawm ahih manin mi 30 pan a tungsiah naphak uh leh hong theisak un bus in hongdawn ding hi.\nKizopna ding : Evan. James Paupu017 256 7690\nKhai Sian 017 224 5197\nMarch 9 ni 9am-5pm kikal Tune Insurance te ZAM hall ah hong paikik leuleu ding ahih manin a leinuam khempeuh in ZAM hall ah nai 9am lapin hong pai un.\nTune Insurance pen March kha bei ciang aman khangta ding hi. Tu kha sung lei ding a sawm peuhmah in leisawm ciat ni.\nZYA pan lungdamkohna\nTu tung ZYA fund zonna ahi Kamsinna zuakin Malaysia gam Zomi te kiangah kha khat sung kong taam sungun, thu le la, omna khawlna, giahna a ki pan ki tangsapna om hetlo in vai khempeuh hong hawmsak, vaksuk vaktohna ah hong makaih bek tham lo in ZYA Pahtawina Laipi le Van hong pia khia ZAM Makaite tung leh ZAM pawl mi khempeuh tungah lungdamna lianpi kongko uh hi.\nTua banah ZYA Kamsinna hong zuaksak tha hongpia a hong leisak khempeuhte tungah hita leh Biakpiak kikhopna leh Home Cell te ah hun hong pia, piakkhiatna hong bawlsak tha hongpia Pawlpi kem Sia/Siamate, Home Cell makaite, Upa makai a kua mah khempeuh tungah ZYA Kawlpi in lungdamna lianpi ka nei uh hi.\nNote hong piak khiatsa sum tampi tawh March 9, 2015 ni-in i gam lam ka na zuankik ding uha, a cianlai zuaklai dingte, a ki zuaksa sum kaihkhop nailo te ZAM zum Siama Ngaih Hau tungah June kha beima in nong na apsak kim ciat nadingun itna, muanna le zahtakna lianpi tawh i kizasak hi.\nZYA nasepna adingin neihsa sum le pai thagui thatang iksiklo banah thungetna tawh ma hong panpih mimal kim tungah Topa kiang pan hong pai daihna nopna, ki lem ki itna daupai lawhcinna thupha in hong ompih ciat ta hen. Topan a thakin thupha hong pia kim ciat ta hen. Amen. ZYA Kawlpi\n⦁ Setzung (factory) a sem ding pasal citak 8 kideih beh lai. Omna pia, an pialo.\n⦁ Cheras mawtaw sawpna sem ding pasak 2 kideih. Nasep hun 8am-8pm. Omna pia an pialo. Khasum RM1100.\n⦁ New Life For You Ministry (N4U) in tukal thupuak aa ding RM50 tawh ma hongpang ahih manin lungdamna ki ciamteh hi.\n⦁ Tun Muan Mung in tukal thupuak aa ding RM50 tawh ma hongpang ahih manin lungdamna ki ciamteh hi.\n⦁ Pau Biak Lian (Leilum) in tukal thupuak aa ding RM50 tawh ma hong pang ahihman in lungdamna ki ciamteh hi.\nPrevious: Tulsa Khuapi a ki bawl Youth Reunion Free Concert 2014 Video te\nNext: Nyaunglebin Tonu pawi, Cardinal thak muakna leh pahtawina


url: =Pasian lungtuak Sialsawm leh Khuado ~ Suum Do Thang :: ZOMI DAILY\nPasian lungtuak Sialsawm leh Khuado ~ Suum Do Thang\nposted on 7 October 2015 at 11:46 pm Lomkholna: Article, Khuado, Suumdothang\n1. Ihpu ihpa ten “Dawibia“ cih min ana puak zenzen uh hangin eite bangin a kha uh vantung gam tungding cih ngimna nei lo uh hi. Pasian om,dawi zong om hi cih um uh hi. A nat asat uh ciang in dawi in pet hi cih na um uh ahih manin dawi nathawih uh hi. Dawithawih na ah gango in a si taak a, tua agawh uh gan i mukdawn, khedawn, khadawn, a bildawn leh asin alung themno khat cih bang la in dawi te a ding “Khem na” tawh napia a, a satak limci nono teng huanin a mau ne uh hi. Dawite a dingin innsa leh gamsa , zam, dak leh khigui cihbang van manpha te zong ,tungman lomin “a lim” mek tawmin, khemna mahtawh pia in ciahsak uh hi.Thupha ngetna leh Lungdam koh biakpiakna “ Sialsawm leh Khuado “ te zong nanei uh hi.\n2. 2012 October kha ni 1 ni in ih GZA makai pipa Rev.Dr. S. Pau Khan En (Sia En no) in Zongeina Sialsawm leh Khuado pawi te ih omna munmun ah, hamtang ngaihsut a, ih bawlding hong hanthawn hi. Thupi ka sa hi. Ih ngeina ih thupi sim keileh ih minam zong a simmawh ih hihi. Ih tenna khua leh tui, mun leh mual, luipeuh mualpeuh in honghal man a, zatdan a ki lamdang Zongeina hoihte Tapidaw nuntak zia tawh enpha in puahtuak te puah a,minam khat cih ih kitheihna dingin zat huai hi.\n2012 October kha ni 6 ni Sia Hau Thang laiat na sungah ahi zongin, Lengtong Pauno leh Lia Deih Mang te thu kidot nate sungah Sialsawm leh Khuado thu tampi ih ihza ihmu a, muhdan theihdan leh zatdan zong, kibang kim hetlo hi. Tun ki kawmna awl ta ban ah khuakhat tuikhat bangin khuapi te ah tengkhawm ih hihman in Sialsawm leh Khuado pawi te ah, ih ngimna bulpi bang hi a, bang phattuamna (Aims and object) a om hiam? cih kantel in,Pasian lungtuak biakpiakna a ihzat theih nading leh thupha namkim ihsan na ahih theih nading,pawi bawlzia ding khat hong gelkhia zo leh ci-in Pasian nasem Pastor te leh a lunglut te tungah kei muhna kong pulak hi.\n3. Ihpu ihpa ten “Sialsawm“ cih min a na vawh uh hun lai bangin Zangsial kibeng, Sial kigo cih omzo nawnloin,a neizo ten pawlvok khawi gualtai in,,vok mah kigo pha pen hi. Tuhun teh vok naleng ki khawizo nawn loin bawng peuh sial peuh ki sehsat in, saseh peuh tawh behsung, u leh nau tawh ankuang umkhop kamkumna kinei zawsawp hi. Sialsawm i ngimna leh tupna thu kei theihna atom in konggen pak nuamhi. Ihpu ihpa ten vaimim leh taang zantak an dingin nacing uh a ,Dota kha(March)sung Vaimim tuh leh taangpawi na kipan uh hi. Dopi kha (April) kim khawngah khaici khiat nazo uhhi. Khaituh khitteh ni naksat lua mahmah ahih manin,guahzu keileh khaici te po theilo hi.\nKhaituh khit Sialsawm ni in a behbeh, apawlpawl in sa kigo in ankuang umkhopna a kineih ban ah, khuazang ai awh in, khualaizang munhoih tualzang khatah, suang thum thuk bangin phutin a tungah suangpeekpi khat phah uha, biakna tau khat bawl uh hi. Tual siampi leh tual upa ten gan(vok ) khat go in suangpek tungah asi taak uh a, tualbaikna ading in, a mukdawn, bildawn, khecindawn, mei dawn, asin leh alung tawm tuak cih bang lain, biakpiakna tau suangpeek tungah lui uhhi.Zulup uh a,tual siampi pan zutep in phih a, phuisamin khaici te a po nading, akisam guahtui ngen uhhi.Zusa,vasa,ganhing tuamtuamten ankung a suksiat loh nading,cidam nading,huihsia guahsia aomloh na ding,khawi leh vulh ah thupha angah nading ngen a,kumpha toin kumkhat sung avai khempeuh aphi.(Late:-65 :9-13)\n4. Khuado pawipen pawlkhat ten galdo,zindo danin ngaihsun hi.Kum khat sung lokhawh nasep, anlak ki zo, lungdamkoh biakpiakna nei, kumlui tawh kikhen, kumthak dawn,kumthak sung hauding, zawng ding, damding, nading cih khuai aisan na leh dawi leh kau hawlkhia, kha galdo na ahihi. Beh leh phung u leh nau ankuang umkhop, innkuan vaikikupna hi a,a beh abeh in,beh bulpen te inn ah ki omkhawl ahih manin,beh kibanglo atam leh omkhawl namun atam hipah hi. Gan (vok) khat peuhpeuh kigo a,gan gawhni pen pansikni kici hi. A zingteh kheklehni kici in a thai ciang pen khekleh sawn ni kici hi.Pansik ni-in sa sungkua leh a sa kham mahmah ding ki huan a, kheklehni leh kheklehsawn ni ading sa pawlkhat kikhai hi.Duhzah nek khit teh pawlkhat in gualnop na bawlin sa ki bak lailai uh hi.(Thkna 16 : 9-10 )\n5. Pansikni nitak in gamsung ah khuaila uh a,khuaipua te masa in khuangtumpan zom in mi khat leh khat pi 10 tabang ki hal in meide sa in hong ciah uhhi. Hong tunkuan uhteh phit, khuang leh sialki tum in phitlam in honglam uhhi. Nupi ten zozu khaihsa thawlah thunin vai hongdawn uh a, a banban in zutulh in dawnsak uhhi. Inn hongtun uh teh Khuado lasa in lamvui uh a,a gualnop uh leh zanhak thei uhhi.Kumthak ading khuaipheng enin khuai ai an uhhi. Khekleh ni teh khuai ainuam aom uh leh sagoin zulupin aithei hi.Khuaiai leng ihsih teh khuai in thohung hi ci-in um uh hi.\n6. Kheklehni nitak ciangin “Kau hawl“ uh hi. Khuado pawi bawlna inn khempeuhah nitak khuamui khit a kipanin, lupnapi khekhuan pan innsung khempeuh bemkawm dongin singkhuahbawk leh ciang tawh sat koikoi uh a, ”dawi aw ciah in, kau aw ciah in, miksi thovai aw ciah in,nazun naek namsia hi” ci-in ki ko gawp, awng gawpin tuhun khami te innsian suah bangin innsung pan bangkua, innlim, bikhalap, innka leh sialkawng dongah dawi hawlkhia in a singkhuah tawng tawi te uh tawh dengphei gawp uhhi. Hausa ten kau ki hawlkhia khinzo hi cih na thau honglawn in tuakhit teh kau hawlkhia inn khempeuh pan thau kilawn ziahziah a, khuasung tengah thauging leh awtna aw bekbek kiza hi. (Mark 16 : 17) ”Khua” cih pendawi tawh ki sai mun teah a kizang kammal ahihi. Gentehna in Ngalkhuahang, khuasia meide, innsung khuazing, khualei uikai, khuasia, khuapha cih te leh Mizo te bangin khuavangin, khuavang chinchiahna cih na nei hi.\n7. Tua ahih manin Sialsawm, Khuado pawite zulehsa nekna leh zola sa a, zolam a lamding cih bang ciangbek in ngaihsun lo a, Pasian zia le tong tawh kituaka, Pasian lungtuak Sialsawm leh Khuado pawi te ahih theih na dingin, Zongeina tawh Pasian biakpiakna khat a suahtheih nading in Biaknalam makai ten hong vaihawm theileh cih ka lunggulhna kong pulak hi. (Paunak 3:9-10) Suum Do Thang\nPrevious: Ka muhpak US Gamthu pawlkhat (18) ~ Awn Za Pau\nNext: Muh ciil Melbourne – 13 ~ Hau Za Cin\nNang Thawn Thang says\n14 October 2019 at 7:02 pm\nLungdamhuai mahmah ei Sialsawm leh Khuado ii deihna hong hilhcian na hih manin…Dotna khat hong dong nuam ing Bang hang Sialsawm kici hiam cih khat hong hilhcian thei lai lecin lunggulh mahmah ing. Pawlkhatte in Lawm Annek ci uh aa, Pawlkhatte in Sialsawm ci uh hi. Banghang kibang lo hiam? Namnih om hi zaw maw?\nSolkha tang nuai ah Tedim khuapi (3) ~ Hau Za Cin\nZomi Covid-19 Response Committee vai\nKi ngaihna pen kimawlna in zang kei in\nMalaysia Construction khatah Crane tuksuk in nasem mi 2 denglum\nTedim khuahun (24 December 2016) ~ Tedim Times\nCovid 19 hong laang phasan hi ~ Sia Do Khup\nZogam Khuapi Suahsakna ~ Pau Sian Lian


url: =US Tulsa pan Tg. Do Suan Mang (Teeklui, Gualnam) in hongnusia :: ZOMI DAILY\nposted on 17 May 2020 at 12:31 pm Lomkholna: Dahpihna, News, ZIUSA, Zomi\nMangpha Tg. Do Suan Mang (Kum 40) Gualnam Beh – Zogam Teeklui khuami Tulsa,OK USA ateng Pa Tual Do Lian leh Nu Man Khan Dim te tapa Tg.Do Suan Mang in May 14,2020 in sunglam damlohna tawh hongnusia cihthu izaakmanin ZIUSA kipawlna mintawh dahpihna ipulak hi.\nTg.Suan Mang pen Zomi Innkuan Oklahoma ah member khat leh ZIUSA Genvai member onglut thukhun pom ni 4/30/2015 akipan tunidong thukhun pom active khat ahih manin bylaw thukhun zuiin lamhonsak na tawh 2009 in USA atung ahihi. (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nTg.Suan Mang luanghawm tawh anunungpen hunzatkhop ding ong tungding Monday May 18, 2020 in Calvary Cemetery 9101 S Harvard Ave, Tulsa, OK 74137 ah Myanmar Zomi Baptist Church (MZBC) pawlpi makaih na tawh Sihvui na ki nei ding hi.\nII Sanggam Tg. Suan Mang hong nusiatna hanga adahakap alungleng khuangai tanau meltheih khem peuh hehnemsiampa Kha Siangtho in hong hehnem ciatta hen. Dahpihna Lianpitawh, Mun Mang (Genvai tanupi) Zomi Innkuan USA, Inc.\nPrevious: Zoom Meeting ah Pu Hau Do Suan thugenna\nNext: “Aw.. nek loh buanlawh maw!” ~ Job Cinpi


url: =Hammond English Tutoring - Find English Tutors in Hammond, LA\nResults 1-8 of 8 for english tutor hammond\nKirstie D. Private English tutor in Hammond, LA\nAndrea W. Private English tutor in Hammond, LA\nFrank M. Private English tutor in Hammond, LA\nDanni B. Private English tutor in Hammond, LA\nLevi C. Private English tutor in Hammond, LA\nBrad M. Private English tutor in Hammond, LA\nJill J. Private English tutor in Hammond, LA\nLeah A. Private English tutor in Hammond, LA


url: =Christian Hymn te’ tangthu: Phatna La :: ZOMI DAILY\nposted on 6 March 2017 at 3:00 am UTC+9:30 Lomkholna: Article, Biakna, Hymn, Zamkhatkham\nDoxology (Late 100)\nLouis Bourgeois (c.1510-1561)\nHih la a phuakpa pen 17th century lai-a hi a sakte “hi”, hi a sak lohte “hi lo” ci ngam lah lo-a hangtaka thugen den Anglican Bishop Thomas Ken ahi hi. England gam Little Berkhampstead ah 1637 kumin suak hi. A neutungin a nu leh a pate in sihsan-a tagah-in khangkhia hi. Winchester School ah sangkah a, tua lai-ah a unu leh a unu’ pasal, tua hun-a tangthu (history) siam-a minthang Izaak Walton-te in kem uh hi.\nTua panin Oxford University ah pilna sina 1662 kumin Church of England sungah ordination kipia hi. Buaina pawlkhat leh lawhcin mahmahna pawlkhat thuahkhawmin nasem hi. Ordination a ngah khit ciangin Bishop of Winchester ading chaplain sem hi. 1679 kumin Hague-a kumpi-inn ah English chaplain sem dingin Holland kipaisak hi. Dutch khuapi-a thunei mite’ siatna genkhia ngam lua ahih manin a kumkik ciangin kiciahkiksak hi.\nHih la-aw bel French pau a Late 134 tawh sak dinga kiphuak ahi hi. Anglo-Genevan Psalter ah 1551 kumin kihel khin hi. Hih la-aw tawh a kibulh masapen Mangla pen William Kethe’ phuah Late 100 kiphuak, “All People That on Earth Dwell” hi a, tua hang mah in hih la-aw min “The Hundredth” kici hi. 1696 kumin Tate leh Brady-te in a kaihkhop uh New Version a khetkhiat uh ciangin hih la-aw a kizang ngeisa ahihna a lah nadingun “Old” cih kammal tawh lak uh a, tua huna kipan “Old Hundredth” a kici ahi hi.\nPrevious: Somalia gamsung ah kialpi tung ahih manin ninih sungin mi 110 si ~ ZD\nNext: Leitungbup Numeite Ni ~ Julia Man Ngaih Hau


url: =Top 10 Hotels in Tucuman, Argentina | Hotels.comEnglish (United States)Book online or call 800-246-8357This call is free. 24 hours a day; 7 days a week.HotelsHotel DealsPackages & FlightsGroupsGift CardsHelpWebsite feedbackSign in & AccountSign inCreate an accountYour bookingsTrip PlannerReview a hotelHotels.com® RewardsYour bookingsHotelsHotels in ArgentinaTucuman HotelsHotels in Tucuman, ArgentinaSearch & Compare Tucuman HotelsCity, landmark, hotel name, address or zip codeCheck inCheck out Rooms123456789+Room 1:Adults12345678Aged 18+Children01230-17Age at check in:Child 1:-?-<11234567891011121314151617Show dealsGet Secret Prices on select hotelsThese prices aren’t available to everyone.Unlock nowDeal of the dayHotel Bicentenario Suites & Spa from $75$64See all 16 Tucuman dealsRecently bookedHilton Garden Inn Tucuman3.5 starsfrom $88Swiss Hotel Metropol4 starsfrom $57Hotel Bicentenario Suites & Spa3.5 starsfrom $75Hotel Francia3 starsfrom $31Pay now or later on most roomsFree cancellation on most roomsPrice GuaranteeMap of Tucuman hotelsLandmarksCasa de GobiernoPlaza de la Independencia9 de Julio ParkNational University of TucumanIndependencia Historical HouseTucuman CathedralPlaza UrquizaTermas de Río HondoMuseo de la Industria AzucareraSacred Art MuseumArchaeological MuseumAlberto Rouges Cultural CenterParque CasinoMuseo Casa Historica de la IndependenciaParque 9 de JulioManuel Belgrano Folklore MuseumJuan Bautista Alberdi TheaterMiguel Lillo Natural Science FoundationCasa Dumit Cultural SpaceTransportationTucuman (TUC-Teniente General Benjamin Matienzo Intl.)NeighborhoodsTucumanHotel typesThree Star hotels (10 hotels)Pool hotels (7 hotels)Free Breakfast hotels (9 hotels)Family-friendly hotels (10 hotels)Best hotels in TucumanWith hotels.com we help you find the best hotels in Tucuman, Argentina.


url: =Asia tualsuak upna (Asian Theology) ~ Dr. Do Suan Mung :: ZOMI DAILY\nposted on 29 May 2020 at 2:45 pm Lomkholna: Article, Biakna, Dosuanmung\nIh Tedim gam sung a om Tapidaw pawlpi a tam zaw phial in upna thu ah din mun kician nei nawn meel lo hi. Mi alaam leh laam in adian leh diang am am pong lel uh hi. Khuahun pai zia zuih theih ding hi ci zaw lai uh hi. Pasian thugil awlmawh lo luazen uh ahih manin akiang ciktek uah, “Laisiangtho Pasian Kammal hi kei, Zeisu Pasian hi kei, Zeisu thokik kei, zong hong pai kik ken teh”ci-in kigengen taleh phamawh sak tuak beek lo uh hi. Za nangawn zak tuak khol lo, bang thu kigen hiam cih zong thei tuak khol se lo uh hi.\nKa upna bang hiam cih bangte ngaihsut khak tuak selo uh hi. Tapidaw upna igam ah ong tun cil a kipan tuhun a idinmun sanga dah huai zaw dinmun om ngei nailo hi. Pasian thupha ngah minamte, Pasian teel minamte ci- in thu in gen in, la in sa in iki mangmang pong lel hi. Tu laitak leitung mun tuamtuam ah Tapidaw Upna Laigil a susia kawikawi pen Upna Peeng gah khat ahi Tualsuak Upna (Contextual Theology) ahi hi.\nTua ahih manin hi lai ah Tualsuak Upna khat ahi Asia Tualsuak Upna (Asian Theology) thu tawm I kikum ding hi. Upna Peeng a nei biakna makai khat in ,”Tapidaw upna Europe ah piangin, Great Britain ah kipuahpha a, American ah a kisuksiat khit teh Asia gam hong kidenna hi” ci hi.\nAcih nopna ah – America le nitum na lam sangmangte ong puak Tapidaw upna pen asia ta, ahoih lo, ei mun ei gam tawh aki tuaklo upna hi, aci nuam ahi hi. Hibang ngaihsutna hangin Asia mun tuamtuamte ah Laisiangtho tawh kituaklo Tualsuak Upna pawl khat ong piang khia hi.\nJapan gam ah “Pasian Thuakna” (Pain of God Theology),\nThailand ah “Lawi Upna” (Waterbuffalo Theology),\nSen gam ah “Mit thumna Upna (Third Eye Theology),\nSen le Korea ah Ying Yang Upna (Ying Yang Theology),\nTaiwan ah “Kikhelna Upna (Theology of Change),\nKorea ah Minjang Upna (Minjang Theology) cih bang in ong piang khia hi.\nIndia le Sri Lanka ah zong Tualsuak Upna pawl khat piang hi.\nEi Zomite lak nangawn ah “Zomi Theology” cih bang khat pian’ khiat sak i sawm nong zen hi. Lai Siangtho tawh kituaklo hih upna khelte in thu-um mihoih tampi buai sak mahmah hi. Hih Tualsuak Upna te amun agam zui in kilamdan na tawmtawm a om hangin ahuam pi in nam thum bang in ki khen thei hi. 1. A kitukalh nih gawmtuah na (Syncretisim)\nWorld Council of Churches (WCC) a Program Unit on Faith and Witness cih nasepna tungtawn in biakna dangte tawh maitang kituah a kiho ding, i kibat nate hahgen in pum khat isuah theihtheih na ding hanciam ding cihthu hong om teh thu um mi tampi kilung himawh hi. Gentehna in Raymond Panikkar gelh, “The Unknown Christ of Hinduism” laibu sungah Hihdu biakna le Tapidaw biakna kilamdang lo hi, ci hi. Hindu mikhat sungah Khazih a om sa hilel ahih manin Tapidawte nasep ding pen Hindu pa kiangah Khazih thu va gen ding hi sanlo in amah sunga on khazih phawk sak ziau ding bek hi ci hi.\nZeisu kia Pasian hi lo, Zeisu kia vantung tun na ding lampi hilo hi. Biakna dangte ah zong Pasian maan om veve a vantung zong a mau lampi zui in tung veve ding uh hi ci uh hi. Hi bang thuhilhna te tampi gen kul lo in Tapidaw Upna Laigil tawh kikeelki linlian cih teltakin i mu thei hi. 2. Ahoih teng gawmtuah na (Accomodatoin Theology)\nJapante Upna Peeng nei Dr.Kosume Koyana gelh, “Waterbuffalo Theology” laibu tungtawn a hong kizel upna ahi hi. Hi pa cihna ah- “A kitukalh thunih leptuah ding pen piang theilo hi. Tua ahih teh a kigawm theilo thute thatang gawmlo zaw in a ki gawm thei ding thu hoih te gawm khawm a biakna hoih khat suah khiat sak ding hi ci hi. Ama cih na ah- leitung ah biakna khat beek ahoih khin kiuhkeuh zong om lo a, asiacip keei cih zong om tuanlo hi. Tua ahih manin biakna tuamtuam pan a hoih teng kai khawm a khat suah ding aci hi.\nHih leitung nuntakna lian bek en le hang biakna khat peuh peuh ah ahoih om mah ding hi. Tapidaw thu tawh a ki tuak zong om mah dinghi. Ahi zong in Tapidaw upna ibulphuhpi pen hih leitung nuntakna hilo zaw in sih khit thu, Kha nuntakna, tawntung nuntakna hi zaw hi. Kha nuntakna thu ah lah Tapidaw upna le biakna dang te ah sepna tawh thalawh idng ahi hi.Tapidaw upna ah i up pen Mimal Pasian (Personal God) hi a, biak na dang te ah athu (Creeds) ahi hi. Tua hi a, Tapidaw upna le biakna dang te khat suah ding cih limlim pen apiang thei ding hi lo hi. 3. Mun le Gam Zui Upna (Situation Theology).\nHih upna pen Latin America gam a Liberation Theology tawh a kibang ahi hi. Mun khat a thupang khat bulphuh a kilam upna hi a, Tapidaw upna tawh kituaklo hi. Japante upna Peeng nei biakna makai Dr.Kazoh Kitamori gelh, “Pain of God Theology” laibu ah hih upna thu kimu thei hi. I Pasian pen guallelhna, haksatna athuak ngei Pasian ahih manin Galpi nihna ah Japan te guallelhna, thuaknate hong theihpih, ong hehpih, hong lainat Pasian hi ci hi. Korea gam ah hih upna tawh kibang upna khat om a “Minjang Theology” ci uh hi.\nGam ukna vai ahizong in, annek tuidawm, lokhawh sing puakna ah ahi zong in netniam thuakte suaktakna ding cih tupna lian pen ahi hi. Khazih in zong ei mah bang in paampaihna nathuak a, sihna pan athawh kik mah bang in minjang upna tung tawh in ei thawhkik hun, igual tungtuan hun hong om ding cih upna hi. Kha thu sangin leitung thu bulphuh zaw uh hi.\nLeitung ki-ukna le leitung vai khat peuhpeuh ah tapidaw Pawlpi in tavuan lianpi nei hi, akulna bang a kihel ding hi ci uh hi. Tua ahih manin hong uk kumpite langdo ding cih khawng tup le sep in nei uh hi. Hih bang upna khel, upna vet alaan mahmah hang in Laisiangtho abulphuh (Biblically – Oriented Asian Theology) zong om veve hi.\nLeitung ah Asia ahi a, Kawlgam ahi a, Zogam ahizong in amun agam zui in i nuntakzia, i ngeina, i buaina atuam tek hi lua hi. Tua bangte ah Laisiangtho mah siksan in amun ahun zui a i kalsuan siam ding ahi hi. Tapidaw hing i cih leh i ciapteh tawntung ding thu bel Laisiangtho Pasian kammal hi a, khialhna khat beek kihel lo hi.\nTapidaw upna peuhmah Laisiangtho tung bek a kinga ding hi a, ei om zia zui a kheel tuam tuam, puah tawmtawm ding hilo hi. Pasian khat, Laisiangtho bu khat, Tapidaw Upna Laigil khat bek om a tua pen leitung mi vannuai a ding ahi hi. Tapidaw piangthakte tualsuak Upna kisam khang! Upan thu a ipu ipa te upna ei a idng in ki cing zo hi. Rev. Dr. Do Suan Mung\nPrevious: Gamgi vai in China leh India langnih galkapte ki galging uh\nNext: US ah Covid-19 tawh asi mi thein khat val phata


url: =Makai leh Makaihzia Sinna (Leader and Leadership) - Laibu Saal\nHome > Thuluui/Articles > Makai leh Makaihzia Sinna (Leader and Leadership)\nMakai leh Makaihzia Sinna (Leader and Leadership)\nI. Minister icih ?\n1. Member of clergy\n2. Christianity head of Roman Catholic order:\n3. Senior officer of state:\n4. International relations diplomat ranked under ambassador:\n5. Business representative: v (past and past participle min·is·tered, present participle min·is·ter·ing, 3rd person present singular min·is·ters)\nA. Minister icih te sungah kuate kihel kha hiam?\n1. Apostle - (Apostolos) (Acts 1:25) 82 times in the NT. Messenger (Gk. Angelos) (Mk.1:2 Rev. 22:18-19, 2Tim. 1:11, 1Cor.15:1-11) Tulai tak Missionary I cihte ahi uh hi. Nung zui-masa te zongki ci thei uh a, eite zong nung zuite i hi hi.\n2. Evangelist (Evangelistes) “messenger of good” (2Tim.4:5; Acts.21:8)\n3. Teacher (2Tim.1:11) 45 times in the NT. 11 times -Preaching (kerux), Teaching is… Telling, Guiding, Sharing, Securing Responses, Changing Persons, Leading others to discover truths, experiences, inspiring, building, growing, giving example, correcting or enriching concepts.\nB. Pawlpi lutang kua hiam?\n1. Pawlpi Lutang: Zeisu Khazih in Pawlpi ii lutang ahi hi. (Eph.1:22, 23)\n2. Pastor te pen tuuhon te acing ding, akemding, a ending a Pasian koih ahi hi (Sawl. 20:17-28, 1Peter 5:1-4)\nC. Ordination ( 1Tim. 4: 14, Titus 1:5)\nOrdination cih ciangin, “Set apart” (1Tim. 3:1-3, Titus. 1:5-9, Acts 6:3-6).\nPasian Sathaunilh, cingin cingta kei leh Pasian in amite ama kaihding a, atuam koih cih na hi. Tua ahih man-in Ordination ngahsa te minmai ah Rev. ihsuan zong Rev. leh min neu (Neumin) khawng ki zom in kigelh loding hi.\nP- Pray and preach the Gospel\nA- Act as God’s Ambassador\nS- Seek to please God and Serve people\nT- Teach the Word so people can grow to Spiritual maturity\nO- Obediently operate and Minster in God’s power and according to His peoples.\nR- Remember God’s call and remain faithful to Him.\n Pastor cih ciangin “Huhpa” / “ tuute avak pa” cihna ahi hi.\n Hebrew laitawh Jeremaih 2:8 KJV) te ah nagen hi.\n Ra’ah meaning “to tend or pasture a flock” Itna taktawh kem, cing” cihna ahi hi. Lai Siangtho thak sungah “Pastor” cihkammal pen (Eph. 4:11) bek ah ki muthei in, Greek kam in “Poimen” “Shepherd” tuucing cihna ahi hi.\nF. Pastor te zia ding:\n1. Ngak gige “to Watch” (Mark 13:32-37)\n2. Limtakkem “Carefully Guard” (2Tim. 1:13,14)\n3. Lammanlak “Guide right path” (Ps.23:1-3)\n“The role of Pastor is spiritual rather than official.” Pastor pen kammal dang khat in:\nBishop (Episkopos) “Overseer” or “who watches over”\nG. Pastor te mawhpuakte\n( Responsibilities of the Pastor)\n1. Khanuntakna lamlakding (To have oversight and general direction of the spiritual life of a local church) (1Tim. 3:5)\n2. Khanuntakna akemcingdingte (Undershepherds to the shepherd and Guardian (overseer) of our souls) ( 1Pet. 2:25, Heb. 13:20)\n3. Lungdamthu tangko pawlpi asuahnading lamlakding, (To guide the church in effective witnessing) (Matt.9:36-38, Matt. 14: 16-20).\nPawlpi khantohnading gel-in, upate hilhding. (To be an administrative )\nH. Pastor icih kuate:\n1. Topa sapna angah mite ahi hi. (Rom. 1:1, 1Cor.9:16, Eph. 4:11-12, 1Tim. 2:5-7)\n2. Pasian sila te hi. ( Phil. 1: 1, 1Cor 4:1, Rom. 15:17-18)\n3. Lungdamna thu neihsa kemte hi. ( 1Cor.4:1-3, 1Tim. 1:3-5, 11, 1Tim.6:20-21, 2Tim.1:13-14)\nPasian tang a thugen te ahi hi. ( 2Tim. 1:11, 1Cor. 2:1-5,\n4. 2Cor.5:18-20, 1Thess. 2:13)\n5. Kha lamah thu-um mite etteh dingte ahi hi. (1Thess. 1:6-8, 1Cor.11:1, Heb. 13:7).\n6. Topa tuu honte acingte ahi hi. ( 1Pet. 5:1-4, John 10:2, 11-12, 14-16, Heb. 13:20, 1Pet. 2:25).\na. John 21:16\nc. Eph. 4:11\nd. 1Pet. 5:1-4\nI. Pastor te hihna ziading\n(Qualifications of the Pastor)\n1. Pasian sapna akitelmi ( 1Tim.1:12, 1Tim. 3:1)\n2. Mawhsakna omlo ding ( 1Tim. 3:2)\n3. Zi khat bek anei mi (1Tim. 3:3)\n4. Gamtat lu hek ahoih mi (1Tim. 3:2)\n5. Amah leh amah aki-ukzo mi (1Tim. 3:2)\n6. Zahtak bangmi (1Tim. 3:2)\n7. Zindo siam mi( 1Tim.3:2)\n8. Hilhna amangzo mi (1Tim.3:2)\n9. Zu dawnlo mi (1Tim.3:3)\n10. Kiniamkhiat mi (1Tim. 3:3)\n11.Mi tawh thu kinial a uklo mi (1Tim.3:3)\n12.Sumdeih lua lo mi (1Tim. 3:3)\n13.Innkuan a Ukzo mi (1Tim. 3:4-5)\n14. A piangthak tungmi hilo ding ( 1Tim. 3:6)\n15.Etteh bangmi hiding (1Tim.3:7)\n16. Tate Ukzo mi (Titus. 1:6)\n17.Mite athu zawh gawp mi hilo ding (Titus. 1:7)\n18.Aheh baihmi hilo ding (Titus 1:7)\n19.Ahoihte a it thei mi (Titus. 1:8)\n20. Thuman agen ngam mi (Titus. 1:8)\n21. Asiangtho mi (Titus. 1:8)\n22. Muantheih mi (Titus. 1:9)\nJ. PASTOR TE’ THUPISAK DING:\n3. PAWLPI NASEPNATE\n4. APUALAM NASEPNATE\n5. MIDANGTE LEH NASEP TUAMTUAMTE\nII- A. Makai hoih suahsak zawhna ding ( Equipping the Leader)\n“Parakletos” Counselor = Honghuhding a hongpai\n“Pneuma” Wind= Breathe or blow = (Gen.1:2, Ezk.37;9, Acts 2:2)\n“Hudor” Water= refreshment/ fullness/ cleansing= Siansuahna (John.7:37-39, Exodus. 17:6, ICor. 10:4, Ezk. 36:25-27).\n“Pur” Fire= Holiness / a sign of Divine judgment = Sianthona, Matt. 3:11, Acts. 1:14, Matt. 3: 11, Jerm. 20:9).\nDove= Kha Siangtho Vakhu, Pasian ompihna /kizopna lim (Gen. 8:6-11, Is. 39:14, Matt.3:16, Matt 10:16)\nOil = Kha Sathau nilhna agenna hi pen hi. 2Cor. 1:21, IJohn. 2:20, 27, John 15:11, ICor. 1:10-16).\nB. Talents leh Letsong aki banghiam?\nTalen cih ciangin Greek lai in, “to carry or bear” cih dan in akhiatna om hi. Latinte kammal ah “to bear up” cih dan in om leuleu hi. Ei kam in pianpih siamnate cileng ki khiallo ding hi. Pasian in hongpiak khak loh talen hi ta leh, lesongte hong kalh ngeilo hi. Matt. 25:21, 23, 29, 30). Talen zong ki mansuah kha thei hi. Ih zat khiat kei leh tua talen pen bei thei hi.\n2. Gifts icih ciangin Kha Siangtho letsongte hi. Kha lam nasepna ding a hongki pia ahi hi. Kha Siangtho neihsa vive hi. (Rom.11:29)\n4. teaching official) (1Tim.4:16)\n5. Thuneipen ahihna zangsiam ding .(To have authority in the local congregation) (2John. 7-10, 3John. 9, 10, ; Acts 15:2, Acts 16:4)\nC. Pasian masakding cihciangin:\n1. Pasian tawh ki mimal zopna: ( Jer. 9:23-24, 1Chron.28:8-9, Phil. 3:7-10, Phil. 3:13-14)\n2. Thungetna tawh holimding: (Col.1:6-12, Col. 4: 2-4, James. 5: 16)\n3. Siangtho nuntakna neiding ( 2Tim. 2:19-22, Eph. 5:3, 2Cor. 7:1, Rom. 8: 12-13, 2Cor. 8:12-14).\n4. Khatawk kidim a, Khatawh kalsuanna: (Acts.11:24,Eph. 5:18-20, Rom. 8:3-9)\n5. Pasian kammal tawh nuntakna (Ps. 119:97-104, Col. 3:16-17, 2Tim. 3:15-17)\n6. Upna tawh nuntakna: ( 2Cor. 5:7, Col. 2:5-7, Heb.11:6)\n7. Pasian maipha zong (2Chorn. 7:14, John 17:3, Luke 10:39)\n8. Atawntung kimangding thutebek ngaihsun (Col. 3:1-4, 2Cor. 4:16-18, Matt. 6:33, Luke16:14-15)\n9. Pasian a ding kipumpiakna (1Peter 3:15, Gal. 2:20, Rom. 12:1)\n10. Limpha suahna (1Cor. 6: 19-20, 1 Cor. 9:24-27, 1Tim. 4: 8,3John 2, 2Peter 1:5-6)\n11. Pasian nasem dangte tawh ki ho theihna ( Col. 3:16, Heb. 10:24,Gal. 6:1-5)\nD. Nasep hawmna:\nDate : Ani teltak genkhia /zasak ding\nJob Title: Amakaihna mun uh telsak ding\nPurpose : Ngimna Laktel ding\nResponsibilities: Amawhpuak uh theisak ding:\nSupervision: Lamhilh thei ding\nQualifications: Hihtheihna ciat ah bulh ding\nList of Benefits : Nasepna gah (amet) bang om cih thei ding\nE. Pasian sapna: ( The Call of God)\nPasian sapna cihciangin hunbit anasem ding a sapna ngah (Vocation) Greek in “Kaleo” ci uh a, “a name or vocation” (Rom. 9:25-26) “to summon” vocationally (Matt.4:18-22, Matt.10:1).\nThu dangkhat in genni ci leng “Eklektos” “Chosen- out-select or elect” nasemding a telna ngah ki ci thei hi, (Lk.9:57-62).\nJesu in acihna ah, note in kei nongtel kei uh a, ken’ note kongtel hi na ci hi. (John 15:16). Lai Siangtho sungah Pasian sapna ngahte:\nMoses (Exodus 3:2)\nPaul (Acts 9:3-15)\nSamuel (ISam. 3:1-11)\nJeremiah (Jer. 1:1-10)\nBangnasem ding a hongsap hiam? Matt. (28:18-20), Heb.5:1-4.\nF. Pawl khat te pen a ki thuah pihte in lawh in akipia suak om thei hi.\nTimothy (ITim. 1: 18, 2Tim. 1:6)\nJesu in anungzuite zong tuadan mah a, apattah ahi hi (Matt.10:29-37)\nG. Makaite Lawhsap theihna:\nAngsung khualna (Selfishness)\nMuanhuai lo (Disloyal )\nGamtat kilawm neilo (Discipline)\nAngaihsutna, alungsim puakzia gensiang thei lo ( Unable to express emotions)\nThuneihna zangnuam lua (Authoritarian attitude )\nAnungzuite demna lau den ( Fear of competition from followers)\nSunmang nei mel lo /Ngaihsutna mit nei\nlo ( Lack of Imagination) Aza thupi ngaihsut lua (Emphasis on title)\nKipawlkhop ding ut lo (Unwillingness to Organize)\nAnasep cian taktak lo (Lack of Understanding of the Job)\nH. Hans Finzel Muhna ah: Makaite khialhna nam 10\n1. The Top-down attitude (The number one leadership hang-up)\n2. Putting Paper work before people work (Confessions of an obsessive –compulsive)\n3. The Absence of Affirmation (what could be better than a pay raise?)\n4. No Room for Mavericks? (They bring us the future)\n5. Dictatorship in Decision making (Getting beyond (I know all the Answers)\n6. Dirty Delegation (Refusing to Relax and Let Go)\n7. Communication Chaos (Singing off the same page in the Hymnbook)\n8. Missing the Clues of Corporate Culture (The unseen Killer of Many a Leader)\n9. Success without Successors (Planning Your Departure the day you begin)\n10. Failure to Focus on the Future (Prepare yourself, It’s Late than you think)\nI .FAMILY ( INNKUAN NUNTAKNA)\n1. Zite tungah ( Eph. 5:25-33, 1Pet. 3:7, Gen. 2: 20-24, mal. 2:13-16, 1Tim. 3:4-5, Heb. 13:4)\n2. Tate tungah ( Eph. 6: 1-4, Col. 3: 20-21, Heb. 12: 5-11, 1 Tim. 5: 8)\n1. Dorcas- (Acts. 9:36)\n2. Lydia (Acts 16:11-15, 40)\n3. Priscilla (Acts 18:1-3, 26)\n4. The daughters of Philip (Acts 21:8)\n5. Phoebe (Rom.16:12)\n6. Tryphaena, Tryphosa and Persis (Rom 16:12)\n7. Euodia, Syntyche (Phil. 4:2, 3)\n8. Lois, Eunice (2Tim. 1:5; 3:14, 15)\n9. Mary and Martha (Lk.10:38-42)\n10. Kamsanna pen Numei leh Pasal tungah hongki pia khawm: ( Joel 2:28, 29, Acts. 2:17,18)\n11. Singlamteh phungdong azui tenten te (Lk.23:27-29, Matt. 27:55,56)\n12. Thawhkikni zingsang Han tungmasate (Mk. 16:1-9, lk. 24:1-10, 22-24).\n13. Pentecost ni aki helkha numei te (Acts 1:4)\nJ. PAWLPI NASEPNA AH:\n1. Pawlpi makaih ngiat ding\n2. Thugen, thuhilh ding\n3. Limpha suakding ( Hun, piakkhiatna, gamtatna, neklehdawn ah)\n4. Thapiading, hehnemsiamding, akisapna munah hilh theiding\n5. Kamkuppih huaite kamkup pihding ( Counsel)\n6. Huh huaite huhding\n7. Pastor nasepdingte semding ( weddings, funerals, baptisms, Lord’s Supper, etc…)\nK. APUALAM NASEPNA (Secular job)\n1. Apua lamtawh zongki zopna neihding thupi hi. ( Acts 18:1-5, 1Thess. 2:9, 2 Thess. 3:7-15, Titus 3:14)\n2. Pawlpi-in Khasum akicing hongpiakding kilawm hi. ( 1Tim. 5:17-18, 1 Cor.9: 13-14)\nL. Makaite neih lohpha mawh:\n1. Sawltakte bangin – Muanhuai/ thumanding\n2. Kamsangte bangin- Uphuai ding\n3. Tuucingte bangin –Veina/ Lainatna neiding\n4. Misiangthote bangin- Sianthona neiding\n5. Nute bangin- Itna/ Ki-apzawhna nei dending\n6. Compass bangin-Muhkholhna neiding\n7. Manic bangin-Siamna neiding\n8. Jesu bangin -Picinna neiding\n9. Goliath bangin -Semngam ding\n10. Muhna hilo-in- Upna tawh nungta ding\n11. Guallelhna pen -Tha lakna suaksak ding\n12. Mite -Mibang a mu ding\nExcellence is not born, but after practice and trials they become excellent.\nBitter experiences become leaders\nGuallelhna pen thalakna suaksak (Mic Tyson)\nAgualzote pen aguallel ngeinapi alungkia lo te hi.\nLeitungah apiangthei loding omlo a, apiangnailo bek hi (Abraham Lincon)\nGod will not help a man who does not have a destination port.\nPractice make things perfect, genius is not born.\nBiakinn pen mihoihte pilna ngahna bek hilo-in, mihoihte ading hehpihna mun hi.\nHe never choose aman…. Who has no burden”\n“Oh Lord give soul or take my soul” (Goege Whitefield)\nM. Makaite Gamtatzia ding:\nNasep hawm siam ding/ Nangkia in sep sawm loding\nLungsim tang ding / thuman thutak om ding\nGamtat hoih leh innkuan sungah nopna om\nInnkuan sungnuam leh Pawlpi sung zong nuam\nPawlpi sung nuam leh Vengle pam nuam\nVengsung nuam leh Leitung nuam\nLeitung nuam leh Vangam malep\nN. Makaihte’ Neihding akisam\nItna (LOVE) ( Eros =physical love between sexes), Storge = the love between child and parents, Philia= to look on someone with affectionate regard., Agape = NT 250 times It is called the greatest gift one could have.\nThuakzawhna (Patience) : Makai te kisap mahmah khat ahi hi.\nEpieikes ( Justice) Thuman na tawh nasepna (Matt.12:9-13, John 8:11)\nHupomone (Endure) Thuak keikai zawhna (Rom. 5:3, 4)\nPraotes ( Meekness) Kiniam khiatna ( Gal. 5:22)\nEpios ( Mild or Kind) Hehpihna nei. (IThess. 2:7)\nAnexikakos Maisak zawhna ( Forbearing) ( 2Tim2:24)\nO. Makai Hoih (Guidelines for good Leader)\nMakai hoihte in bangci thungaih ding thei uh hi\nMakai hoihte in ngaihsutna thak tawh nungta hi (2Tim.2:2)\nMakai hoihte in Tupna kician nei uh hi. (set clear goals)\nMakai hoihte in Nasep azawh mahbangin Zahtakna zong ngah hi.\nMakai hoihte in akisapna mun ah talen neite zangthei hi.\nMakai hoihte in thukhen ngeilo uh hi.\nMakai hoihte in mipite tawh nasem khawm thei hi.\nMakai hoihte in akhialhna pan un sinthei uh hi.\nMakai hoihte in thuman ahih nakleh sangthei kawikawi uh hi (Flexible)\nMakai hoihte in kingak theih dinmun ah om uh hi (Reliable)\nP. Alawhcing Makai hih nading\nSepna sangin hihna thupi zaw ( Being is more important than doing)\nTheihna sangin Sepna thupi zaw (Doing is more important than knowing)\nKua ading, bang ngimna, bang lampi tawn cih thupi mahmah hi.\nKuhkalna kisam mahmah hi. Gentehna in: Moses---Sinaimual ah, Elijah--- Carmelmualah , Daniel Sahangkhumna ah, Joseph---- Kumpi zi kiangah,\nMaotse Tung “Galte hong langbawlna panpih in, hong pawlbawlna ih nial ding hi,” naci hi.Q.\nQ. NASEPTUAMTUAM (Other activities)\n1. Midangtawh kizopna leh kimawlna ( 2Tim. 2: 4, 1Cor.10:23, Col. 1:10, Heb. 12:1-3, Mark. 4:18-20, 2Cor. 5:8-10).\n2. Midangte tawk kitehkaak ngeiloding ( 1Cor. 3:19, 2Cor. 12:11-20).\n3. Pasian alungdamsak nasepte bek semding ( Phil. 1:9-11, 2Pet. 1:5-8).\nIII. Makai ih Cih kuate: (A)\nMakai icih in, sepnatawh alakkhia, anung zuite nasep hoihtawh azo (athuzawh/ influence ) mite ahi hi.\nJohn Maxwell’s “ The six words that changed my life: (1) Everything (2)rises (3) or (4)falls (5)on (6) Leadeership : What is Leadership? Leadership is influence. Leadership is the ability to obtain followers.\nCulumbia University ah President asem ngei, Mr. N. M. Butler in a genna ah: Leitungah mi nam thum om hi. Tuate in: (a) Bang thupiang cih athei lo pawl (b) Bangbang piang taleh a awlmawh lo pawl (c) Asia /apha pingkhia sak pawl cihbang in nam thump ha hi na ci hi.\nJohn Maxwell’s in agenna ah: Nungzui aneilo makaite pen lampai bek hi ci hi. “They who think they leaded and hath no one following them, are only taking a walk”\nDr.A. W. Towzer in agenna ah: Makai pen a utmawk te hi lo-in, Kha Siangtho makaihna tawh makaite ahi uh hi naci hi.\nLeroy Eims in agenna ah: Makai icih in midangte sang amu zaw, mite muhma amu khol theite hi ding hi na ci hi.\nMakai icih te pen aomnai lo khat apian nading muh kholhna (VISION ) gelkholhna (PLANNING ) a neitheite ahi hi.\nB. Makai icihte in –Mite sangin:\n1. Alungduai zaw\n2. Itna neizaw\n3. Ki sathei lo zaw\n4. Aki lawm akituak in gamta zaw\n5. Hehpakpak lo zaw\n6. Mawhmaisak zo zaw\n7. Thuman ah lungdam thei\n8. Lungkia lo\n9. Sau mu zaw\n10. Gamla pai zaw\n11. Mu khol zaw\n12. Walking in Love (Eph.5:2)\n13. Acting in Love (Eph. 4:15)\n14. Speaking in Love (Eph 4:2)\n15. Abiding in Love (John !5:12, ICor.13:4-13)\nC. Makaihna icih( Leadership is):-\nMakaihna icih in panmun (position) hi.\nMakaihna icih in kizopna (relationships) hi.\nMakaihna icih in muhna (Vision) hi\nMakaihna icih in gamtatna (action) hi\nMakaihna icih in khensatna (decisiveness) hi\nMakaihna icih in mite ahoih tawh zo (persuasiveness) anei te hi.\nMakaihna icih in angsungkhualna omlo kipiakna (selfless dedication) ahi hi.\nMakaihna icih in kiniamkhiatna (humility) hi.\nMakaihna icih in nasep hanciamte (hard work) hi.\nMakaihna icih in Sila bang a sepna hi (servanthood)\nMakaihna icih in kepsiamna hi. (Stewardship)\nMakaihna icih in thuneihna zatkhopna (shared power) hi\nMakaihna icih in nasepna (ministry) hi.\nMakaihna icih in tatzia hoihte lahna (modeling behaviour) hi.\nMakaihna icih in Jesu pumpi sungah member khat hihna (membership in the body) hi.\nD. Makaihzia namnga:\nLaissez-Faire : (Position) Rights people follow because they have to. Mipi te in zui uh hi banghang hiam cihleh zuiloh pha mawh ahih man in: Zamin (Title) suangin, talen tawh semlo pawl hi.\nDemocratic- participative LPermission =Relationship people follow because they want to. Mipi te in zuinuam ahih man un amakaihna zui uh hi.\nBenevolent- Autocratic: Production=Results people follow because of what you have done for the organization. Anasepna sa amuhman un mipi te in zui uh hi.\nAutocratic –Bureaucratic: Development= Reproduction people follow because of what you done for them. Mi ten’ anung zuiuh hi banghang hiam cih leh amaute ading asepsak nasa te hangin.\nManipulative- Inspirational : Personhood = Respect people follow because of who you are and what you represent. Na hihna zia leh amaute ading nahih theihna tawh hong zui uh:\nE. Makai nam 4\n1. Hereditary Leaders (Who they are rather than what they can do)\n2. Bureaucratic Leaders (seniority)\n3. Charismatic leaders (force of personality)\n4. Representative leaders (chosen by their followers)\nF. Makaite ading athupi mahmah nam thum:\nThukhat peuhpeuh san kawikawi theihna (Flexibility )\nMakai leh nungzuite kikal kizopna (Relationship)\nKi-apna masakding (Commitment of Priority )\nG.Makaihna ah Mimal hihna (Leadership Traits)\nAhoihlam ngaihsutna (Optimism)\nGelkholhna kician neihna (Initiative)\nLawpna lungsim tawh (Enthusiasm)\nMimal hih theihna (Individualism )\nNgaihsutna mit tawh muh theihna (Imagination )\nMailam thupiangding muh kholhna (Foresight)\nIV. TUIPHUM PAWLPI TE VAI HAWMZIA:\n. A. Parliament Ngeina (Parliamenttary rules)\n1. Vaihawm kikhop ( Business Meetings) kisak kholhna\nMeeting mizah dingtawh ki tuak mun hoihbek kisam masa hi.\nMeeting na ahang thupi mahmah omding\nAgenda pen genkhol maw/ laitawh hawmkhol ding\nAgenda bangbang apai pihding\nMeeting sap hun lian mah in kipan ding\nKikupna pan apial loh nadingin kem ding\nMikim aki hel theih nadingin, mi khat leh nihbek paupau sak lo ding\nAgenda thupi diak te ah mikim pau akisap hun zong om thei hi.\nKikup thute atampen gendan in, ahih keileh Vaithupi diakte ah khut lapna, simtham vote tawh thuzawhna ki la thei a, thuzawhna bangbang ciam tehna nei ding hi.\nMeeting thu zawhna ding pen atangpi-in akitel khat om ding hi.\nAhun cinciang meeting khawlsak ding\nAtangpi-in meeting pen nai 1½ bang sawt thei hi.\nB. Vaihawm kikhop: ( Business Meetings)\n1. Thungetna tawh kipan ding a, thungetna mahtawh khak kik ding hi.\n2. Thu kong honna om ding\n3. Thuciamteh ding telna\n4. Quorum etna omding\n5. Thuciam the lui-te simna omding\n6. Thuluipan thusuak aom leh…!\n7. Thului kipsakna\n8. Agendate sanna leh kipsapna\nC. Thugenzia (Speaking)\nKikup dingciangin President/ Chairman in Agenda tua hi kikum ni acih mateng kikup nadingthu aki ngah nailo ahi hi.\nThu –sun’na (motions) om masa ding\nThu sun’na akipsak(seconded) zong khat omding hi.\nE. Pawlpi thukimna ( Church Covenant)\n01: Upna Pulakna (Declaration of Faith )\n02: Pawlpi mi suaknuamte dot ding (Questions to Applicants for church membership)\nF. Zuih dinga hong kipia Ngeinate (Ordinances)\n1. Tuiphumna (Baptize na )\n2. Nekkhawmna (Communion)\n3. Pawlpi sung ki khalna (Church Discipline)\n4. Pawlpi sung thu paizia (Church Procedure)\nPawlpi sung tum nuamte saan zia\nPawlpi mipan phiatna\nPawlpi pan khalna ngahte\nZBCM of TULSA\nMakai leh Makaihzia Sinna\n169/5 Tahan (Taungphila)\nPresident of Mission Department (ZBCM)\nAcademic Dean of ZTS (ZBCM)\nSource ; ZBCM - Tulsa, USA.\nPasian Thu Piankhiatna Thuluui/Articles\nItem Reviewed: Makai leh Makaihzia Sinna (Leader and Leadership) Description: Rating: 5 Reviewed By: Cinpu Zomi